«ДҮНЙАҒА КӨП КЕЛМЕС ГӨЗЗАЛ ИНСАНЛАР»\nГлавная Проза СЕНТЯБРДИҢ СОҢҒЫ КҮНЛЕРИ «ДҮНЙАҒА КӨП КЕЛМЕС ГӨЗЗАЛ ИНСАНЛАР»\nҲәзир мен топырағын басып жүрген бул әтираптан қарақалпақтың атын көтерген жигитлер шыққан. Аллаяр Досназаров, Ибрайым Бекимбетов, Қасым Әўезов...\nМен бул адамлардың өмир жолларын қыялымда жанландыра отырып, олардың Л. Н. Гумилев сыпатлаған пассионарийлар екенлигин көремен. Бул биреўи жалаңаяқ бузаў бағып жүрген жеринен мәрдикарға барып көзи ашылған, және биреўи рабфактан саўат ашқан отыздың ояқ-буяғындағы жаслардың сол совет ҳүкимети орнап атырған дәўирдеги халқының атын сақлап қаламан деп жуўырған белсендилиги болмағанда, бүгинлиги қарақалпақ миллетиниң аты-заты болмас еди.\nБул тарийхтың нызамлы дәўири еди. Аллаяр Досназаров яки Ибрайым Бекимбетовтың еркинен бийғәрез, болшевиклер ҳәкимияты Әмиўдәрйаның төменинде орнар еди. Бирақ усы адамлар усы дәўирде жертөледен шығып, Россиядан келген жаңа ҳәкимияттың ылайықлы белсендилери болды ҳәм халқын жаңа раўажланыў жолына алып шықты. Ҳәрқандай идеологиялық тенденциялардан бийғәрез, мен оларды усы таңлаған тәғдири ҳәм атқарған хызмети ушын улығлайман.\nОлардың бойындағы толып-тасып турған энергиядан бүгинги мен усы қатарларды жазыўыма имканият берген жаңа мәденият дүнйаға келди...\nХХ әсирдиң 20–30-жыллары қарақалпақ халқының тәғдиринде бурылыс пункти болды – мени бул бурылысқа өмири дус келген ҳәм өз хызмети менен дурыс жуўап бере алған, бул тарийх талабына ылайық ис ете алған адамлардың пассионарлық энергияны – жедел ҳәм жигерди – қайдан алғанлығы қызықтырды. Бул биопсихологиялық феноменди түсиниў арқалы мен өмиримди мазмунлырақ жасай алатуғындайман.\nОн тоғызыншы әсирдиң аяғында француз географы ҳәм елтаныўшысы Элизе Реклю бир неше әўладлардан соң ашаршылық ҳәм эпидемиялардан жоқ болып кетеди, деп шамалаған бул өмирге интасы сөнген болып көринген қәўимде усы 20–30-жыллары үлкен энергетикалық вулкан атылды деўге болады – бул жансебиллер қайтып бул халықтың тәғдиринде тәкирарланбаў ушын бир мәрте дүнйаға келип-кеткендей…\n«Саўаты аз болса да, ҳүкиметтиң сиясатын армия қатарында жүрип түсинген, қызыў қанлы, жеделли, жигерли, шақмақ тастай, шаққан, толқып сөйлейтуғын, мәселени тез шешетуғын шешен адам еди» деп баҳа береди Аллаяр Досназаровқа оны көрген адамлар.\nБул қәсийетлерди – жедел ҳәм омыраўды – Досназаровтың зәңгилеслериниң барлығында да анаў яки мынаў дәрежеде көремиз – биреўлеринде бул пассионарлық энергия қызыўқанлылық пенен қарысқан болса, екиншилеринде сабырлылық пенен уғрасып келген еди…\nЕгеделери Ораз Ерманов қатарлы жигит ағалары болған, қалғанлары отыздың әтирапындағы бул әўлад халқы алдындағы уллы миссияны инабат пенен атқарып шықты.\nСол дәўирдиң дәрежесине сай билимге ийе болмаған (айтайық, философ Ильин яки социолог Сорокин сыяқлы), бул жоқарыдан орнатылған сиясий дүзимниң дүнйа сиясатшылығындағы орны ҳәм баҳасы туўралы түсиникке ийе емес олар, өз халқы ушын алтернатив раўажланыў жолын ойлағандай ҳәм излегендей имканиятқа ийе болмады, оларға бул қызыл империяның қурамында өз миллетиниң орнын белгилеў мәселесинде де ҳеш ким сабақ бермеди, олар бул сиясат дурыс я бурыс деп отырмады, үстиңе таў қуласа қабыл етпей илажың жоқ, бул ҳәкимият ең бир әпиўайы нәрсе – күнде бешатар асынған баспашылар барыңды талап, қарсыласқаныңды өлтирип, қызыңды-қарындасыңды ат алдына өңгерип кететуғын бийбастақлықтан ҳәм шарасызлықтан қутқарғанының өзи ушын-ақ қабыллаўға турар еди.\nОлар мениң халқым ҳеш кимнен кем болмаўы керек, деген бир патриотлық сезимниң ҳәўири менен бул бийиклерди алды.\nТарийхый шанс берилген ўақытта усы жигерли-жеделли жигитлер майданға жуўырып шықты ҳәм жүреклериндеги жанып турған от өзлерин өртеп питкенше өрге-ыққа сыймай ҳалласлап, пидайылық ҳәрекет пенен жасады.\nПассионарлық энергия ҳәм амбициялардың гүресин жақсылық ҳәм жаманлық позициясынан баҳалап болмайды. Бул әдалатқа да, жаўызлыққа да бирдей тамызық болатуғын тәбияттың адамлардың биохимиялық уйтқысына қосқан бийтәреп энергиясы.\nӨзиниң мақсети жолында миллионлардың дастығын қуртқан Сталин де паранойясы менен бирге пассионарий еди.\nБул энергетикалық бурқасында пассионарийлар бирин-бири аяўсыз өлимге жоллады – таўдың басында атылған вулкан төменге жетип суўыған күлге айналғанша жолын өртеп барады.\nЖәллатлардың арасында да, қурбанлардың арасында да бир бояў менен сүўретин шығарып болмас адамлар бар – мен бүгин бул әўладтың бир де бир ўәкилин ҳеш нәрседе айыплай алмайман: кеше жертөледен шыққан саҳрайылар бул болшевистлик қыян-кести қырғынның дигирманына түсип қалған ойыншықлар еди.\nАллаяр Досназаровтың ҳаялы Зәҳийра ерин былай сүўретлеген.\n«Ол кисиниң еки жақсы қәсийети бар еди. Ол дүнйа жыйнаўға қызықпады. Екинши бир жақсы қәсийети: ол күтә ақкөкирек адам болып, өзиниң қуўанышын да, қайғысын да досларына жасырмай айта беретуғын еди».\nҚаллы Айымбетовтың гүўалық бериўинше, Аллаяр Досназаров Ташкентте, Москвада оқыўға барған жасларға «мә, қарағым, оқы» деп ақша үлестирип берип, оларды оқыў орынларына орналастырады екен. Москвада жумыс ислеген ўақытлары оның квартирасы қарақалпақлардың қысылғанда-қымырылғанда баратуғын жери болған. Усындай дузын ишкен адамлардың биреўи оны үйинде жарақ сақлайды, совет ҳүкиметине қарсы пикирлерди айтады, деп сатып берген. Ол өзи қамақта берген түсиниклеринде сол ўақыттағы Қарақалпақстан басшыларының кадр сиясатына наразы болғанлығын, жергиликли кадрларды өсириўге кеўил бөлинбей атырғанлығын ашық айтқанларын тән алады.\nЗәҳийра соңынан былай ядқа түсиреди:\n«1924-жылы Ташкентке барды ҳәм Қарақалпақ автономиялы областы атағын алыў жумысын қолға алды. Соң бул материалларды алып Москваға кетти. Ол жерде Ибрайым Бекимбетов пенен бирликте сол материалларды толықтырды».\nОрта Азия аймағында миллий-мәмлекетлик шегаралаўды өткериў ҳаққындағы мәселе 1924-жылдың январынан баслап қозғалады. Апрел айында бул жойбар Москвада ҳәм Ташкентте үлкен кеңселерде мақулланады.\nБирақ, Орта Азияда барлық халықлар республика болып атырған мәҳәлде, қарақалпақлардың мәмлекетшилиги мәселеси ҳаўада асылып турады.\nМине, усы абыржы жағдайда жигирма сегиз жасар қыршылдаған жас жигит Аллаяр Досназаровтың жалаңбасланып майданға жуўырып шыққаны – қарақалпақ миллетин сақлап қалды, десек асыра айтқан болмаймыз.\nРәсмий мағлыўматларда айтылыўынша, 1924-жылдың апрел айынан баслап Әмиўдәрйа областлық партия комитетиниң Қадағалаў комиссиясының баслығы болып ислеп атырған Аллаяр Досназаров, денсаўлығының төменлеўине байланыслы, еки айға емлениўге рухсат алып, июл айының орталарында ҳаялы менен Ташкентке кетеди.\nТашкент қаласына келип ол Қарақалпақ автономиясы ушын гүресин баслайды.\nОрта Азия республикаларын миллий-мәмлекетлик шегаралаў бойынша Территориялық комиссияның 1924-жылдың 6-сентябриндеги мәжилисинде Досназаров парты шығып: «Егер де мен усы жаққа келмегенде, турған гәп, усы жердеги бир де бир адам, бир де бир хызметкер Қарақалпақ автономиялы областы ҳаққында бир де сөз қозғамас еди, сондай-ақ бир де бир хызметкер бул жерде болмаған болар еди. …Мен Қарақалпақ автономиялы областы болыўы керек деп қайталап айтаман», – дегенинде толығы менен ҳақ еди.\nТарийхый ҳүжжетлердиң тастыйықлаўынша, Досназаров халқым деп жанын жаббарға берип жуўырып жүрген дәўирде оның халқының рәсмий басшылары – Әмиўдәрйа партия шөлкеминиң бюросы Ташкентке «Досназаров қарақалпақ миллетиниң ўәкили емес» деген телеграммаларды жоллайды. Егер де қазықтың қағылған жеринде қоллаўшысы болмағанда, Алекеңниң мийнети босқа кетер еди. Ҳүжжетлерден сол аңласылады, бул дәўирде регионды тиккелей басқарып турған РКП (б) Орайлық Комитетиниң Орта Азия Бюросының секретары Исаак Абрамович Зеленский қарақалпақларға тилеклес болды ҳәм досназаровшылардың бул жердеги көп қарсылықларды жеңип, өз миллетиниң тәғдирин Москвада шешиўине карт-бланш берди.\nДосназаровтың командасының бир уўыс халқына пүтин Франция жайғасатуғын аймақты шегаралап алыўы да бир қаҳарманлық ис еди. Олар усы шегараларды белгилеў ушын атлы-түйели саҳраларды гезди, түпкир-түпкирлердеги аўыллардың көкирегине «сен қарақалпақсаң» деп қозғаў сала билди.\nСолай етип, Қарақалпақ автономиясы мәселеси 1924-жылдың 11-октябринде Москва қаласында досназаровшылардың нийетине сай шешилди.\n1924-жылдың апрели-октябри аралығындағы алты айға шамалас ўақыт бул қылыштай сермелип жумыс ислеген қарақалпақ қайсарларының өмириниң жулдызлы саатлары еди.\nОлардың бул қаҳарманлық одиссеясы қарақалпақ халқының тарийхында мәңги қалады.\nБул Қарақалпақ автономиясының гүресшеңлериниң барлығы отызыншы жыллардағы сталинлик репрессиялардың қурбаны болып кетти.\nДосназаровтың әўладының трагедиясы – бул тоталитарлық режимниң пүткил халықтың басына салған зәўлиминиң бир көриниси. Тоталитарлық системада адамлардың бир-бирине гөр қазып, өз қара басының аманлығынан басқаны ойлаўға имканы қалмаслығы ҳақыйқат – адамгершилик, қәдир-қымбат, ар-намыс, ҳүждан сыяқлы «емек таслар» адамның көкирегинен аласланады. Мен бүгин бул бир-бирине қарсы ҳәрекет еткен топарлардың ҳеш бирин ҳәм ҳеш бир топардың көсемин сүттен ақ бийгүна деп айта алмайман, мен олардың барлығын тоталитарлық системаның қурбанлары сыпатында қабыллайман.\nОлар барлығы да шын кеўлинен берилген болшевиклер еди. Олар Сталинге қудайдай исенди – бул ҳақыйқат. Ал, олар өз өмирин бағышлаған революция өз перзентлерин жутатуғын айдарҳа болып шықты.\nБул дәўирде халықтың тәғдири жәллатлардың қолына тапсырылды – бул келгиндилер өзлери бул рәҳимсиз дигирманның тасларының арасына түсип қалмаў ушын жуўындыхорлық ҳәм жаўызлық пенен ҳәрекет етти. Террор бул системаның дегершиклери болған адамлардың алдына өз басын сақлап қалыў ушын басқаларды қурбан етиў дилеммасын қойып, адамлардың тәбиятындағы ең пес қәсийетлердиң бөгетин алып жиберди.\nУлыўма, совет дүзиминиң қәлиплесиўи халқтың пассионарлық қатламының қурбан етилиўи жолы менен әмелге асырылды, деп айтсақ қәтелеспеймиз. Себеби тоталитарлық дүзимге үн-түнсиз қамшының силтенген жағына жүре беретуғын аламан керек еди. Сталинлик террор усы мақсетине еристи – халықтың руўхы сындырылып, ҳүкиметтиң аўыр дәсти алдында бир өмирге генетикалық қорқыныш, бир-биреўге исенимсизлик ҳәм рейимсизлик атмосферасы жүзеге келди. Халқ жазалаў аппараты алдында мөминликке ҳәм жасықлыққа көндирилди.\nМен бул қыялымдағы картинаны Жәмийлаға биржөн сөзлер менен баянлап бердим.\nАллаяр Досназаров, Ибрайым Бекимбетов деген патриот адамлар «Ҳаў, ҳәммениң аты аталып атыр, бизлердиң де атымыз айтылатуғын болсын» деп жуўырған. Ол ўақта Әмиўдәрйаның төменинде жасап атырған қарақалпақлардың саны небәри еки жүз мың жан шамасы болған. Бул ҳәзирги бир Нөкистиң халқы. Орта Азияда сол ўақлары саны жағынан қарақалпақлар менен шамалас бир қатар халқлар болған – бирақ олардың Досназаровы болмаған соң үлкен халқларға қосылып, атлары жоғалып кеткен.\n– Досназаровтың балалары бар ма ҳәзир?\n– Ол кисиниң ул баласы болмаған. Еки қызы болған, биреўи кишкентайында, екиншиси бала үстинен қайтыс болған.


27-06-2016 | 20:54\nZAMIN.UZ / Маданият / 27 Июн 2016 года1 390\nБироз аввал, актриса ва телебошловси Райҳон Уласенованинг фарзанд кутаётгани ҳақида хабар эдик. 25 июнь куни актриса учинчи бор оналик бахтига мушарраф бўлди. Уласенова қиз фарзандни дунёга келтирди. Аввалроқ, актриса Райҳон Уласенова фарзандли бўлгач бу ҳақда биринчилардан бўлиб бизга хабар бериши ҳақида айтган эдик. Таҳририятимиз ходимлари актрисанинг фарзандли бўлганини эшитибоқ, унга қўнғироқ қилиб, яна бир бор она бўлгани билан қутлашди. Маълумотларга қараганда, Уласенова учинчи фарзандини Республика ихтисослашган акушерлик ва гинекология илмий-амалий тиббиёт маркази туғруқхонасида дунёга келтирган. Актрисанинг айтишича, қизалоқнинг вазни 3,594 кг, бўйи 50 см. “Қизимизга ҳали исм қўйишга улгурмадик. Насиб этса, бугун туғилганлик ҳақидаги гувоҳномани олишга борамиз. Чақалоққа исм қўйгач, албатта, ўзим хабар бераман”, дейди актриса. Райҳон Уласенова биз билан суҳбатда “Ойдин ҳаёт” ток-шоусида кўринмаётгани борасида кўплаб саволлар бўлаётганини, бироздан сўнг, яна ТВга қайтиб, дастурга ўзи бошловчилик қилишини айтди. Фурсатдан фойдаланиб, таҳририятимиз номидан Райҳон Уласеновани яна бир бор она бўлгани муносабати билан муборакбод этамиз. Чақалоққа узоқ умр, сиҳат-саломатлик тилаймиз.\nЎқишни тавсия қиламиз Райҳон Уласенова ҳомиладорлиги сабаб “Ойдин ҳаёт”нинг бошловчиси ўзгаргани маълум қилинди\n18:58 / 22-06-2016


Отанг-бозор, онанг-бозор! Ўзбекистонда бу йил қимматлаштириш йили. « O'zbekiston ERK Demokratik Partiyasi\nОтанг-бозор, онанг-бозор! Ўзбекистонда бу йил қимматлаштириш йили.\n23 September 2013 - 10:48\n«Тошиссиққувват» корхонаси томонидан белгиланган янги тарифларга кўра, Тошкент шаҳри аҳолиси учун бир ойлик марказий иситиш тарифи 1 октябрда ҳозирги 663,05 сўмдан 705,42 сўмга қимматлашади.\nАҳоли ва ташкилотлар учун марказий иситиш тизими ва иссиқ сув таъминоти тарифлари 6,4 фоизга қимматлашади, дея “Газета.уз” хабар беради.\nИссиқ сув таъминоти учун янги тариф, агар ҳисоблагич бўлмаса, киши бошига 8 минг 8217 сўм 81 тийин (ҳозир – 8 минг 8297 сўм 58 тийин), агар ҳисоблагич бўлса – ҳар бир кубометр учун 2 минг 260 сўм 51 тийин (ҳозир – 2 минг 124 сўм 73 тийин) этиб белгиланган.\nЮвиниш хонаси умумий бўлган ётоқхоналар учун янги тариф киши боши учун ҳозирги 6 минг 172,6 сўмдан ойига 6 минг 567,04 сўмгача оширилади.\nКорхона ва ташкилотларга иссиқлик энергияси учун улгуржи тариф ҳар Гкал учун ҚҚСсиз 39 минг 658 сўм (ҳозир – 37 минг 276 сўм) ва ҚҚС билан 47 минг 589,6 сўм (ҳозир – 44 минг 371,2 сўм) этиб белгиланган.\n1 октябрдан бошлаб иссиқ сув таъминоти учун ҳам тарифлар қимматлашади. «Сувсоз» корхонаси маълумотларига кўра, тарифлар ўртача 3,5 фоизга ошади.\nМарказий иссиқ сув таъминоти тизимига уланган хонадонлардаги совуқ сув учун янги тариф, ҳисобгалич бўлса, ҳар кубометр учун 256 сўмдан 266 сўмгача, ҳисоблагич бўлмаса – киши бошига 2 минг 569,6 сўмдан 2 минг 669,98 сўмгача оширилади.\nБарча қулайликлар билан таъминланган ҳовлиларда тариф, ҳисоблагич бўлса – канализацияни ҳам ҳисобга олган ҳолда – 186 сўмдан 193 сўмгача, канализация ҳисобга олинмаса – 116 сўмдан 120 сўмгача, ҳисоблагич бўлмаса киши бошига 2 минг 200,77 сўмдан 2 минг 283,59 сўмгача оширилади.\nЭслатиб ўтамиз, жорий йилнинг 15сентябридан Ўзбекистондаги энг арзон буханка нон нархи 9 фоизга, 600гараммлик нон 550сўмдан 600сўмга оширилган эди.\nШунингдек, телекоммуникация хизматлари учун ҳам тўловлар ошиши хабар қилинган.


АБДУРАШИД ИСМОИЛОВ: «ДИНАМО» ТАЖРИБА БОБИДА УСТУН КЕЛДИ»\n«Динамо» - «УзДонгЖу» (1:0) ўйинидан кейин «УзДонгЖу» бош мураббийи Абдурашид Исмоилов учрашув борасидаги фикрларини билдирди.\n- Бугунги учрашув борасидаги фикрларингиз?\n- Самарқандда оғир учрашув бўлишини кутгандик. Чунки, «Динамо» Олий Лигадан қуйи лигага тушган бўлсада, ҳозирда яна Олий Лигага қайтишни мақсад қилган. Шуни билган ҳолда Самарқандга пухта тайёргарлик билан келгандик. Шу билан бирга рақиб ҳам бизга қарши яхши тайёргарлик кўрганлиги кўринди. Улар тажриба бобида устун келишди. Бугун омад ҳам улар томонда бўлди ва ғалаба қозонишди. Ўйлайманки, кейинги ўйинлардан биз яна мақсадимиз сари олға интиламиз.\n- Ўйин жуда кескин ўтди, огоҳлантиришлар, четлатиш ва пенальти. Ўйинга нимадир таъсир қилдими?\n- Учрашувнинг кескин ва асабий ўтишини кутгандик. Ҳакамлар қарорларига келсак, уларни ишини баҳолаш менинг эмас, назоратчиларнинг ваколатига киради. Мен фақат шогирдларим ўйини ҳақида гапиришим мумкин.\n- «УзДонгЖу» 3-турда «Зомин»га қарши майдонга тушиши керак эди. Баҳс ўтказилмагач, жамоангизга техник ғалаба ёзилди. Шу куни Янгиердаги ўйин ўтказилмаслигига нима сабаб бўлди?\n- Мезбон жамоа «Зомин» ўйиннинг Янгиерда ўтишини маълум қилганди. Учрашувга ўз вақтида етиб бордик, аммо «Янгиер» стадионида ўйин ўтказилмаслигини билдиришди. Бизга айтилишича, мезбон жамоа ва стадион Янгиерда ўтиши керак бўлган ўйинни Сирдарё вилояти ИИБга маълум қилмаган. Яъни уларга айтиб, рухсат олишмаган. Чунки стадионда тартибни сақлаш ходимлари бўлиши шарт.\n- «УзДонгЖу» 4 ўйинда 9 очко жамғарди. Бу ёмон натижа эмас. Клуб олдига муайан вазифа қўйилганми?\n- Албатта. Ҳар бир клуб ва мураббийнинг ўз олдига қўйган мақсади бўлади. Биласиз, «УзДонгЖу» 2008 йилда Олий Лигада иштирок этганди. Бу йил ҳам биринчи ўринни эгаллаб, Олий Лигага чиқишни мақсад қилганмиз.\nЎқилди (марта): 1509. Киритилган сана: 2016-04-22 00:00:00.


ҒИЖДУВОН: ЭРКИН ИҚТИСОДИЙ ЗОНА - Ўзбекистон овози газетаси\nҒИЖДУВОН: ЭРКИН ИҚТИСОДИЙ ЗОНА\nянги иш ўринлари очилиши, бандлик муаммоси ечими ва вилоят иқтисодиёти юксалишига хизмат қилади\nГазетамизнинг ўтган сонларида «Ургут» ҳамда «Ҳазорасп» эркин иқтисодий зоналари истиқболига бағишланган мақолалар эълон қилинган эди. Бугун эса «Ғиждувон» ЭИЗда имкониятлари, белгиланган режалар ҳақида тўхталамиз.\nЭркин иқтисодий зона барпо этилиши, аввало, Ғиждувоннинг ёрқин келажагини белгилаб берди. Бу эзгу мақсад ҳудуддаги ресурслардан самарали фойдаланиш, саноат ва экспорт салоҳиятини янада ривожлантириш, замонавий, барқарор иш ўринлари барпо этиш, энг муҳими, аҳоли ҳаётини фаровонлаштиришга йўналтирилгани билан аҳамиятлидир.\n— Ғиждувон ўзининг лафзи пок, тадбиркор, уддабурон, меҳнатсевар одамлари билан азал-азалдан ном қозониб келган, — дейди Ўзбекистон Қаҳрамони, ЎзХДП аъзоси, машҳур зардўз Муяссар Темирова. — Айниқса, бу ерда зардўзлик касби жуда ривож топган. Умуман, зардўзлик уйда ўтирган хотин-қизлар, аёллар учун жуда ҳам қулай касб саналади. Авваламбор, улар иш билан таъминланади, рўзғорини тебратади, шунингдек, бир вақтнинг ўзида уйида фарзанд тарбияси билан ҳам шуғулланиш имкониятига эга бўлади.\nБу ҳудудда ЭИЗнинг ташкил этилиши натижасида эндиликда халқаро миқёсда ҳам зардўзлар маҳсулотларига кўплаб харидорлар топилишига ишончим комил. Энг муҳими, янги иш ўринлари яратилади. Вақтинча ишсиз юрган ёшлар, айниқса, касб-ҳунар коллежлари битирувчилари бандлиги таъминланади. Демак, эркин иқтисодий зонанинг ташкил этилишидан, аввало, партиямиз электорати манфаатдор бўлади. Шу боис, партиямиз фаоллари, депутатларимиз фармон ижросини таъминлашда фаол иштирок этиши лозим.\nДарҳақиқат, ЭИЗ ҳудудида 3 фармсаноат, 3 қурилиш, 3 енгил саноат ва пойабзал, 1 кимёсаноат, 2 электротехника маҳсулотлари, 3 мева-сабзавотларни қайта ишлаш ва озиқ-овқат маҳсулотларини ишлаб чиқарадиган корхоналар бунёд этилади ҳамда 1300 дан ортиқ янги иш ўрни очилади.\nБухоро давлат университети доценти, иқтисод фанлари номзоди Ҳалим Ҳамроев шундай дейди:\n— Эркин иқтисодий зона деганда, хорижий инвесторларнинг ўша ҳудудга эркин кириб келиши, хорижий технологияларни қўллаган ҳолда ишлаб чиқариш, хизмат кўрсатиш корхоналарининг барпо этилиши, божхона муносабатларида эркинлик, солиқ соҳасида имтиёзларга эга бўлган хўжалик юритувчи субъектлар мажмуи тушунилади. Уларда асосан замонавий халқаро андозаларга жавоб берадиган, асосий қисми экспорт қилишга мўлжалланган маҳсулотлар ишлаб чиқарилади.\nЭИЗ категориясининг энг кенг тарқалган ва тан олинган таърифи Киото конвенциясида 1973 йилда берилган эди: «Эркин иқтисодий зона мамлакат ҳудудининг бир қисми бўлиб, унга келтирилган товарлар божхона чегарасидан ташқарида, деб ҳисобланади. Демакки, улар одатдаги божхона назоратига, солиққа тортилмайди».\nАйнан Ғиждувонда эркин иқтисодий зона ташкил қилинишининг боиси туманда кўпгина маҳсулотларни ишлаб чиқариш учун хомашё базаси мавжуд. Мева-сабзавот ва бошқа қишлоқ хўжалик маҳсулотлари етиштирилади, уларни чуқур қайта ишлаш, қадоқлаш, сақлаш каби технологик жараёнларни жорий қилиш, маҳаллий хомашё ҳисобидан қурилиш материаллари, озиқ-овқат саноатини ривожлантириш имкониятлари кенг. Қолаверса, маҳаллий ва хорижий инвесторларнинг тўғридан-тўғри инвестицияларини жалб этиш учун имкониятлар катта.\nБир сўз билан айтганда, мамлакатимиз ҳудудларида эркин иқтисодий зоналар ташкил этилиши натижасида кўплаб янги иш ўринлари яратилиб, аҳоли бандлиги таъминланади. Республикамизнинг экспорт салоҳияти ошади ва валюта тушуми кўпаяди. Ушбу валюта эвазига тадбиркорларда хориждан илғор технологияларни келтириш имконияти пайдо бўлади.\n— Янги эркин иқтисодий зоналар ташкил қилишдан асосий мақсад ҳудудларда минерал-хомашё ресурслари ва қишлоқ хўжалик маҳсулотларини чуқур қайта ишлаш бўйича замонавий корхоналар яратиш учун хорижий ва маҳаллий инвестицияларни жалб этишга қулай шароитларни юзага келтиришдир, — дейди Иқтисодиёт вазирлигининг масъул ходими Ўткир Ҳамроев. — Бундан ташқари, халқаро меҳнат тақсимотининг чуқурлашувига, чет эл сармояси жалб қилинишига, янги иш жойлари ҳамда замонавий мутахассисликлар ташкил этилишига, импорт ўрнини босувчи маҳаллий маҳсулотлар ҳажмининг ошишига асос бўлади. Шу билан бирга, маҳаллий хомашёлар асосида экспортбоп маҳсулотлар ишлаб чиқариш имконияти кенгаяди.\nУмар Рашидов, тарих фанлари номзоди, доцент:\n— Ғиждувонга кўплаб сайёҳлар, эл эътиборидаги олимлар, шоир ва ёзувчилар келишган. Мустақиллик йилларида бу анъана янада кучайди. Ғиждувон айни чоғда халқимизнинг узоқ ўтмишидан ҳикоя қилувчи тарихий обидалари, меъморчилик ёдгорликлари, ўзига хос қадим анъаналари билан кишини ҳайратга солади.\nҒиждувон муҳим транспорт йўли ёқасида жойлашган. Шаҳар 10 дан зиёд тарихий-меъморий обидалари, жумладан, Абдулхолиқ Ғиждувоний масжиди ва мақбараси (ХII аср), Улуғбек мадрасаси (1432 — 1433), Тошмасжид ва Деҳқонобод хонақоси (XV — XVI асрлар), Хожа Соктаре масжиди (VII аср), Чорсу масжиди билан ҳам машҳурдир.\nБу ерда эркин иқтисодий зонанинг ташкил этилиши бутун дунё сайёҳлари, ишбилармону олимлар эътиборининг Ғиждувонга жалб этилиши, демакдир. Шунинг учун ҳам Президентимиз тегишли фармони ғиждувонликлар томонидан катта қувонч билан кутиб олинди. Одамларимиз ушбу фармон ортида ёрқин келажакни, тўкин ҳаётни ҳис этишмоқда.\n— Ғиждувон эркин иқтисодий зонасининг ташкил этилиши туман иқтисодиётида, айниқса, озиқ-овқат, енгил саноат, қишлоқ хўжалиги маҳсулотларини қайта ишлаш, қурилиш материаллари ишлаб чиқариш, машинасозлик ва автомобилсозлик, кичик бизнес ва хусусий тадбиркорлик соҳасида самарали меҳнат қилаётган тадбиркорларни жуда мамнун этди, — дейди «Бухоро Файз Текстиль» масъулияти чекланган жамият раҳбари Мустақим Тўхтаев. — Бундай қулай имкониятдан унумли фойдаланиш мақсадида қиймати 12 миллион долларга тенг ип-калава ҳамда ип-газлама ишлаб чиқариш лойиҳасини амалга оширишни ният қилиб, «Ғиждувон» ЭИЗ маъмуриятига мурожаат қилдим. Шу асосда менга 2,4 гектар ер майдони ажратилди. Лойиҳа қувватига кўра, биринчи босқичда бир йилда 2000 тонна ип-калава ишлаб чиқарилса, иккинчи босқичда 8,0 миллион кв.метр ип-газлама ишлаб чиқариш имконияти туғилади. Ушбу лойиҳа асосида 180 янги иш ўрни барпо этилади.\nМухтасар қилиб айтганда, Ғиждувон эркин иқтисодий зонаси ҳудудда ишлаб чиқариш ва ресурс салоҳиятидан самарали фойдаланиш, шу асосда янги иш ўринлари ташкил этиш, пировардида аҳолини барқарор даромад манбаи билан таъминлашга хизмат қилади.\nБу эса миллий иқтисодиётимизнинг барқарор тараққиётини, юртимиз равнақи, халқимиз фаровонлигини таъминлашга муносиб ҳисса бўлиб қўшилади.


Шоҳимардон ёзи – 2022: ОРЗУ ВА МУАММО ЎРТАСИ БИР ҚАДАМ… – Farg`ona haqiqati\nДилбар ва малоҳатли табиати туфайли Ўзбекистон Швейцариясига қиёсланувчи Шоҳимардонда баҳор ва ёз фасли ўз кўрку тароватини қисқа фурсат давомида кўз-кўз қилади.\nАммо бу табиий гўзаллик узоқ-яқиндан ташриф буюрувчи сайёҳларнинг қалбида бир умр унутилмас таассуротлар қолдириши учун етарлидир.\nКўҳна қишлоқ асрлар мобайнида сайқалланиб келаётган ўзига хос қадрият ва анъаналарига эга. Вилоятнинг табиати энг гўзал ва бетакрор бўлган ушбу ҳудудида туризмни ривожлантиришда бевосита ана шу жиҳатларга алоҳида эътибор қаратилаётгани бежиз эмас.\nҲазрат Али тарихий зиёратгоҳи, ўлкашунослик музейи, пурвиқор тоғлар, Оқсув ва Кўксув, бепоён арчазорлар бўйлаб сайр сайёҳларга ўзгача завқ бағишлайди. Экологик жиҳатдан тоза ҳавоси, шириндан-шакар мевалари, зариф қўшиқлар куйлаб оқадиган зилол сойлари дилни яйратади. Миллий дорбозлик санъати, полвонлар, масхарабозлар чиқишлари мириқиб ҳордиқ чиқариш имконини беради.\n— 2022 йилги ёз мавсумига тайёргарлик ишлари доирасида сайёҳлар учун ахборот маркази фаолияти йўлга қўйилди, — дейди вилоят туризм ва маданий мерос бош бошқармаси матбуот хизмати раҳбари Баҳодир Ҳошимов. — Янги йўл кўрсаткичлари, йўл харитаси ишлаб чиқилди.\nШоҳимардондаги 30 дан ортиқ дам олиш масканлари капитал таъмирдан чиқарилиб, бир кунда минг нафардан зиёд сайёҳларни қабул қилиш имконияти яратилди. Ўз навбатида Дугоба тоғи этакларида 10 дан ортиқ меҳмон-уй, дала ҳовлилар сайёҳларни кутиб олиш учун шай ҳолатга келтирилди.\nУмуман олганда, дунё сайёҳлик тизимида Шоҳимардон бренди янада машҳур бўлиши учун узоқ-яқин хориж давлатларида кенг қамровли тарғибот ишлари олиб борилмоқда.\n— Бир кунда 250 нафарга яқин сайёҳларни қабул қилиш имконига эгамиз, — дейди “Шоҳимардон кемпинг сервис” МЧЖ раҳбари Ҳумоюн Комилов. — Шу мақсадда вилоят корхона ва ташкилотлари тасарруфидаги дам олиш масканларини ижарага олганмиз, шунингдек, 64 ўринли янги хостел ташкил этдик.\nЎзбекистон Касаба уюшмалари федерациясининг вилоят кенгаши, вилоят халқ таълими, маҳалла ва нуронийларни қўллаб-қувватлаш бошқармалари билан ҳамкорликда ёз мавсумида доимий саёҳатлар уюштирилади. Шунингдек, Фарғона водийси, Тошкент, Самарқанд, Бухородан ҳам сайёҳлар ташрифи йилдан-йилга кенгайиб бормоқда.\n“Шоҳимардон” пульмонология шифохонаси бош шифокори Рустам Каримовнинг айтишича, ҳудудда тиббиёт туризмини ривожлантириш учун қулай шароит бор. Боиси, вилоят маҳаллий бюджети маблағлари ҳисобига шифохонанинг моддий-техник базаси яхшиланиб, тиббий асбоб-ускуналар, мебель жиҳозлари тўлиқ янгиланди. 140 ўринли янги бино қуриб битказилди. Эндиликда шифохонада ҳар ойда 300 нафар бемор асаб, юрак, бронхиал астма, нафас йўллари, аллергия касалликларидан даво топиши мумкин. Муолажалар давомида беморлар учун ҳар куни гўзалликка бурканган табиат манзаралари, ям-яшил арчазорлар, тиниқ сойлар бўйлаб саёҳатларга чиқиш тавсия этилади.\nАйни пайтда бу ерда даволаниш учун қўшни Қирғизистондан ҳам буюртмалар қабул қилиняпти. Хизмат кўрсатиш сифати ва кўламини тобора кенгайтириб бориш мақсадида малакали аллерголог, пульмонолог, терапевтлар ишга жалб этилаётир. Шу тариқа бир йилда 4-4,5 минг бемор дарддан халос бўлиши мумкин.\n— Бу йилги ёз мавсумидан умидимиз катта, — дея суҳбатимизни давом эттиради “Al-Fargoni tur” туристик фирмаси раҳбари Мирзажон Юсупов. – Чунки 2019 йили ёз мавсумида Шоҳимардонга кунига 15 мингтагача сайёҳ келган эди. Пандемия туфайли 2020 йили ташриф тўхтаб қолган бўлса, ўтган йили сайёҳлар оқими бироз кўпайди.\nҲозирда Қирғизистоннинг Қадамжой тумани тадбиркорлари билан ҳамкорликда “Оққайин-Шоҳимардон” лойиҳаси ишлаб чиқиляпти. Туристик маршрутлар Қадамжой туманининг ўзига хос бетакрор табиат манзаралари, Шоҳимардон ва Ёрдон бўйлаб уч кунликдан тортиб, бир ҳафталиккача бўлган муддатни қамраб олади.\nЭътиборлиси, Қадамжой туманида туризм соҳасига инвестиция киритиш истагидаги тадбиркорлар сафи тобора кенгайиб, уларнинг ўзи бизга янги-янги таклифлар билан чиқишяпти. Сайёҳлик гуруҳларини қўшни юрт чегара-божхона масканидан “яшил йўлак” орқали тез ва ортиқча асаббузарликларсиз ўтказиш масаласида ҳам амалий саъй-ҳаракатлар бошланган.\nВазирлар Маҳкамасининг 2019 йил 3 октябрь кунги қарори асосида Фарғона вилояти ҳокимлиги ҳузурида “Шоҳимардон” туризмни ривожлантириш дирекцияси ташкил этилган. Хўш, эзгу ниятлар билан ташкил этилган дирекция зиммасига юкланган вазифаларни нечоғли бажаряпти?\n— Афсуски, фаолиятимиз қониқарли эмас, — дейди “Шоҳимардон” туризмни ривожлантириш дирекцияси туризм мутахассиси Манзура Мўминова. — Бунга етарли сабаблар бор, албатта. Шоҳимардондаги давлат ташкилотлари тасарруфида бўлган дам олиш масканларининг кадастр ҳужжатлари ҳалигача тўлиқ шакллантирилгани йўқ. Уй меҳмонхоналари очаётганларнинг кўпчилиги шундай ҳуқуқ берувчи сертификатга эга эмас. Хорижлик сайёҳларга хизмат кўрсатувчи махсус сертификатга эга туроператорлар топиш жуда қийин. Аҳолининг туризм саводхонлигини ошириш бўйича қисқа муддатли гуруҳларда ўқитиш ҳеч кимнинг хаёлига келмаяпти. Янги қурилаётган меҳмон-уйларнинг ювиниш жойлари, канализация тармоқлари санитария-гигиена талабларига жавоб бермайди.\nҚаровсизликдан, йиллар мобайнида фойдаланилмай келаётган баъзи бино-иншоотларнинг ҳолига “маймунлар йиғлайди”. Ўзим ҳам Туризмни ривожлантириш давлат қўмитаси гувоҳномаси (сертификати)га эга мутахассис сифатида тадбиркорлик фаолиятини йўлга қўйганман. Фарғона тумани йўл қурилиши ташкилотига қарашли иккита бинонинг биридан беш йиллик ижара шартномаси асосида фойдаланаман. Амалдаги шартнома муддати 2024 йилнинг охирига қадар бўлса-да, Давлат активларини бошқариш агентлигининг вилоят ҳудудий бошқармаси мутахассислари ушбу бинони электрон савдога қўймоқчи экани ҳақида хабардор қилишди.\nЭътироз билдирганимдан сўнг савдодан олиб қўйишди. Маълум бўлишича, шу кунларда қонунчиликка ижарада фаолият кўрсатаётган манзилларни энди савдога чиқармаслик меъёри киритилаётган экан.\n“Шоҳимардон” МФЙда баркамол авлод вакиллари иш бошлагани бу борада белгиланган вазифалар янгича ғайрат-шижоат билан давом этиши учун ишонишга ундайди. Янги иш бошлаган маҳалла раиси Иброҳим Ҳамдамов, ҳоким ёрдамчиси Музаффар Мухбиров, хотин-қизлар фаоли Зулхумор Тўлашова катта мақсадларни кўзлашаётганини фахр билан таъкидлашди.\n— Бизга билдирилган юксак ишончни оқлаш учун жиддий ишлашимиз керак, — дейди улар биз билан суҳбатда. — Сабаби, туризм соҳасининг жадал ривожланиши ҳудуд аҳолисининг турмуш фаровонлигини яхшилайди, муқим даромад ман-баига эга бўлишини таъминлайди.\nХулоса шуки, Шоҳимардонда туризмни ривожлантириш учун жуда катта имконият бор. Аммо ундан фойдаланиш самарадорлиги ҳақида гап кетганда, мавжуд ҳолат қониқарли даражада эмас.\nШу боис, мутасаддилар айни жараёндаги ҳолатни таҳлил ва танқидий руҳда ўрганиши, “Шоҳимардон” туризмни ривожлантириш дирекцияси фаолиятини замонавий мезонлар асосида қайта кўриб чиқиб, тўлиқ ислоҳ этиши зарур.


Тошкентлик ўқувчилар Ойга “бориб келишди”\n01:38 14 Август 2020\n14:31 12.11.2019 Ҳавола олиш\nЎзбекистон пойтахтининг ёш аҳолиси душанба куни бўлажак Россия ой станциясини кўриш имкониятига эга бўлдилар.\nТОШКЕНТ, 12 ноя — Sputnik. Россиялик етакчи IT-мутахассислари “Виртуал ва кенгайтирилган реаллик кунлари” лойиҳаси доирасида тошкентлик мактаб ўқувчиларига замонавий технология ривожланиш тенденциялари ҳақида сўзлаб беришди ва уларга биринчи рақамли лойиҳалар яратишни ўргатишди.\nТадбир Россия фан ва маданият марказида бўлиб ўтди, деб хабар қилди Sputnik Ўзбекистон мухбири.\n“Виртуал ва кенгайтирилган реаллик кунлари” лойиҳаси Россотрудничество гранти ҳисобидан еттита мамлакатда Ўзбекистон, Арманистон, Беларусь, Қозоғистон, Қирғизистон, Молдова ва Приднестровьеда “Таълим иннновациялари соҳасидаги профессиоллар” иттифоқи томонидан “Россия сегодня” ХАА ва “Кибер страна” АНТ билан биргаликда амалга оширилмоқда.\nТошкентда болалар учун виртуал ва кенгайтирилган реаллик ривожланиши салоҳияти ва тенденциялари ҳақида лекция ўқилди. Шунингдек, маҳорат дарслари ва “Валерка встречает Гагарина” тарих реконструкцияси дарси виртуал реаллик форматида ўтилди. Болалар бирични халқаро ой станцияси ички ва ташқи томондан қандай кўринишига эга бўлишини кўриш имкониятига эга бўлишди.\nИштирокчилар ҳақиқий скафандрда Ой сатҳига чиқишга, луноходга миниб, Ерда қуёш тутилишини четдан кўриш имкониятига эга бўлишди.\n“Бу жуда ҳам зўр эди! – дея таассуротлари билан ўртоқлашди мактаб ўқувчиси Даниил. – Келажакда виртуал ва кенгайтирилган реаллик технологиялар билан шуғулланиш ва юқори натижаларга эришишни жуда ҳам истайман”.\n“Бу тил билан таърифлаш бўлмайдиган туйғу! -дея қайд этди Асал. – Бу кўзойнакларни таққанда мутлақо бошқа дунёга тушиб қоласан. Яна сув остида ёки, масалан, самолётни бошқариб кўришни истар эдим”.\n“Ишончимиз комилки, болалар нафақат ўқитувчиларни тинглаб, балки ўзлари лойиҳа тайёрлаб натижаларини дарҳол кўришлари мумкин бўлган бунга ўхшаш тадбирлар бўлажак касблар афзаллигини кўрсатишнинг яхши усулидир, - деди “Таълим иннновациялари соҳасидаги профессиоллар” иттифоқининг таълим лойиҳалари раҳбари Евгений Антонов. Бу шунчаки лекция эмас, балки сеҳрли-IT. Тошкентлик ўқувчилар нафақат тинглаб, балки оддий бўлмаган саволлар бериб, ўзларининг биринчи рақамли лойиҳаларини тайёрлашгани жуда қувонарли”.\n“Россия сегодня” ХАА – мунтазам таҳририят амалиётида виртуал ва кенгайтирилган реалликдаги лойиҳаларни жорий этиш усуллари изловчи Россиядаги биринчи ахборот агентлиги, дея қайд этди “Россия сегодня” ХАА Эксперемент лойиҳаларни ишлаб чиқиш маркази Далер Фатихов.\n“Асосий устувор вазифалар ишлаб чиқаришнинг суръати ва нархи ҳамда кўламлиги бўлди, - деди у. – Биз вазифалар аллақачон борлиги, бироқ буни ҳал қилувчилар ҳозирда таҳсил олаётганини тушуниб турибмиз”.\nДалер Фатиховнинг сўзларига кўра, ҳозирда оммавий ахборот воситалари бу муҳитда қандай омон қолишини тўлиқ тушунадиган тайёр мутахассислар йўқ. Виртуал ва кенгайтирилган реалликда лойиҳа тайёрловчи жамоалар эса “битта битта” дунё бўйлаб йиғилмоқда.\n"Шунинг учун биз мактаб ўқувчилари билан виртуал ва кенгайтирилган реаллик технологиялари тўғрисида суҳбат қуриш жуда муҳим деб ўйлаймиз. Улар қандай ишлаши, қандай муаммо ва истиқболлар мавжудлиги тўғрисида ҳикоя қилиб бериш лозим. Лойиҳаларни ҳам кўрсатиш, албатта, мақсадга мувофиқ. Булар ўқувчиларни қизиқтириши ва келажакда қайси касбни эгаллашлари борасида бир тўхтамга келишларига ёрдам бериши мумкин”, - дея қўшимча қилди Фатихов.


Сардоба фожеасида зарар кўрган масжидлар учун хайрия қилинган пуллар Сурияга юборилгани аниқланди – Газета.uz\nФото: Сирдарё вилояти ИИБ матбуот хизмати\nСардоба фожеасида зарар кўрган масжидларни қайта қуриш учун «Telegram» да хайрия гуруҳи очиб, ундан тушган маблағларни Сурияда террочилик фаолиятини молиялаштиришга жўнатилгани аниқланди. Шунингдек, буни уюштирган шахслар экстремистик ғояларни тарғиб қилиб, Сурияга чиқишни режалаштирилганликда гумон қилинмоқда. Ҳозирда улар ушланиб, уларга нисбатан жиноят иши очилди.\n21 январ 2021, 12:02 Жамият\nСардоба фожеасида зарар кўрган масжидларни тиклаш учун хайрия гуруҳи очганлар пулларни Суриядаги террорчилик ташкилотига жўнатганлиги аниқланди. Бу ҳақда Сирдарё вилояти ИИБ ахборот хизмати хабар берди.\nМаълумотга кўра, 2 нафар фуқаро Россияда ишлаш давомида радикал гуруҳлар таъсирига тушиб, Ўзбекистонга қайтиб келганларидан сўнг аҳоли орасида экстремистик ғояларни тарғиб қилган.\nУлар ижтимоий тармоқларда халқаро террорчилик ташкилотларининг ғоявий раҳномаларининг маърузаларини ҳам тарқатиб келишган.\nБундан ташқари, Сурияда давом этаётган қуролли тўқнашувларда иштирок этувчи террорчилик гуруҳларини молиялаштириш билан шуғуллангани гумон қилинмоқда.\nИИБ хабарига кўра, гуруҳ етакчилари Сардоба сув омбори билан боғлиқ сув тошқини оқибатида зарар кўрган масжидларнинг қайта қурилишига моддий кўмак сифатида «Telegram» да хайрия гуруҳи очган ва банк пластик картасига туширилган маблағларни Сурияга жўнатган.\nҚўлга олинганлардан баъзилари карантин чекловлари бекор қилингач, Сурияга чиқиб кетишни режалаштириш мақсадида ушбу мамлакат ҳудудидаги маслакдошлари билан алоқада бўлганлиги айтилмоқда.\nҲозирда гуруҳнинг барча аъзолари қўлга олинган ва ЖКнинг тегишли моддалари билан қўзғатилган жиноят иши доирасида тергов-суриштирув ишлар давом эттирилмоқда.


Олимлар инсон ўлим билан юзлашганидан кейин нималарни ҳис этиши ҳақида маълум қилдилар » Ўзбекистон янгиликлари – Zamin.uz\nНью-Йорк университети олимларининг таъкидлашларича, инсон вафот этганидан кейин ҳам атрофдаги воқеаларни таҳлил қила олади, вафот этгани ва содир бўлаётган воқеаларни тушунади.\nШифокорлар ўлим вақтини юрак уриши тўхтаган сониядан бошлаб ҳисоблайдилар. Бу пайтда қон мияга етиб бормай қолади, натижада бир лаҳзада у ўз ишини тўхтатади. Бу ҳолат мия тўқималарининг ўлишига олиб келади. Аммо мазкур жараён клиник ўлимдан сўнг яна бир неча соат вақтни талаб қилиши мумкин, дейди тадқиқот раҳбари Сэм Парниа.\nШунингдек, инсон юрак уришининг тўхташи билан атрофдан бирдагина узилмайди. Ўлимнинг биринчи босқичидаги инсонлар ҳодисаларни қабул қилиш имкониятини сақлаб қоладилар. Бундай ҳулосага клиник ўлим билан юзлашиб, ҳаётга қайтган инсонларнинг юрак тўхтаган пайтда ҳам атрофдаги воқеаларни англаб турганлари ҳақидаги ҳикоялари асос бўлган, дейилади хабарда.


Боку шаҳрида Волонтёр ёшларнинг халқаро форуми ўтказилмоқда - Darakchi\nБоку шаҳрида Волонтёр ёшларнинг халқаро форуми ўтказилмоқда\nЖАМИЯТ 01.11.2018, 09:19\n30 – 31-октябрь кунлари Озарбайжон Республикасининг Боку шаҳрида Волонтёр ёшларнинг халқаро форуми бўлиб ўтмоқда.\nФорум ишида Озарбайжон, Беларус, Қозоғистон, Туркманистон, Тожикистон, Россия давлатлари қаторида Ўзбекистон делегацияси ҳам фаол иштирок этмоқда.\nФорумнинг илк куни учрашув ва муҳокамаларга бой бўлди. Ўтказилган сессиялар мобайнида иштирокчиларга Президентимизнинг ёшларга оид давлат сиёсати, Ўзбекистон ёшлар иттифоқи ва унинг тузилмаси, аъзолари сони, лойиҳалари, халқаро ҳамкорлик каби йўналишлар бўйича батафсил ахборот берилди.\nФорум иштирокчиларига Ёшлар иттифоқи фаоллари томонидан тайёрланган «Бухорога хуш келибсиз!» видеоролиги намойиш этилиб, мамлакатимизнинг туристик салоҳияти ҳақида ахборот берилгани барчада илиқ таассурот қолдирди.\nШу билан бирга, Озарбайжон Республикасининг Ёшлар ва спорт вазирининг ўринбосари Интиқам Бабаев билан ишчи тартибда учрашув ўтказилиб, Ўзбекистон ёшлар иттифоқи ҳамда Ёшлар ва спорт вазирлиги ўртасида имзоланиши режалаштирилаётган меморандум ва 2019-2020-йилларга мўлжалланган «Йўл харитаси»ни ишлаб чиқиш жараёни бўйича бир қатор масалалар муҳокама қилинди.\nКун якунида «Асан» («Осон») давлат хизматлари агентлигига ташриф уюштирилиб, Агентлик фаолияти ва унинг қошидаги волонтёр ёшлар гуруҳи билан танишилди.


06 июл 2022, Тошкент вақти: 09:25\nАндижон вилояти Бўз тумани ҳокими Абдурашид Мамиров ҳокимликдаги йиғилишда боғча, мактаб ва коллеж раҳбарларини “наҳс, тварь, итдан тарқаган, ҳаром” каби сўзлар билан ҳақорат қилди. Бу ҳақда Озодликка йўлланган аудиоёзувда акс этган. Мажлис иштирокчиларидан бирига кўра, боғчаларга тунги навбатчи қўймаган ва йиғилишга кеч қолган мудираларни ҳоким ҳақоратли сўзлар билан сийлаган.\nҚарийб олти ярим минут давом этган аудиофайлни 11 декабрь куни тонгги соат 6.30да Бўз тумани ҳокимлигида бўлиб ўтган мажлисда иштирок этган маҳаллий раҳбарлардан бири Озодликка тақдим этди.\nИсмини ишкор қилишни истамаган раҳбарнинг айтишича, Бўз тумани ҳокими Абдурашид Мамиров олиб борган бу йиғилишда ички ишлар бўлими бошлиғи, туман прокурори ҳам иштирок этган ва улар ҳокимнинг аёл раҳбарларни ҳақорат этишига муносабат билдирмаган.\nОзодлик ушбу аудиоёзувни Бўздаги икки нафар маҳаллий мулозимга эшитттирди, улар ҳам тасмадаги овоз эгаси туман ҳокими Абдурашид Мамиров эканини тасдиқлади.\nАудиоёзув ҳокимнинг тонгги мажлисга кеч қолганларни ҳақорат қилиши билан бошланади:\n“Бугун тўпланишасан кечқурунга, йиғилишга кеч қолганлар, мен рўйхат қилиб қўяман, ифлос, тварлар, йиғилишга секин кириб келадигонлар. Ҳаромтомоқ, итдан тарқаган...”, дейди ҳоким.\nҲоким шундан сўнг, кеч қолган боғча мудираларини турғизиб сўка бошлайди:\n“Ҳаромхўр, наҳс. Эрталабгача наҳс босиб... 7, 23, 28 боғча қани? Пўқ ейишиб юрибсанларми уйинларда, а, иккала ифлос. А, иккала ифлос, нима қилишдинг уйингда кечаси билан”, деб ўшқиради ҳоким.\nБоғча мудирасининг залдан англаб бўлмас овози эшитилади. Ҳоким унинг гапини бўлиб, яна ҳақорат қила бошлайди:\n“Нима қилишдинг кечаси билан деяпман, сенларни. Республика ишчи гуруҳи келган, ҳокимиятни болларидан съёмкада. Ишчи гуруҳи келганда тунги соат 23.30ларда муассаса эшиклари қулфланган, 7- боғча, қоровул ҳам йўқ.Тунги соат 22.40да, 23 -мактабгача таълим муассасаси эшиклари қулфланган, ҳатто қоровул ҳам йўқ. Йигирма учинчи, ҳа, жаноб... ҳей ифлос, ҳоромтомоқ, криса, ҳоромдан тарқаган эй ифлос. Биласанми, навбатчилик бўлаётганини, билсенг. Эй наҳс, сен чиқиб кетасан, ҳозир”, дейди Абдурашид Мамиров.\nҲоким шундан сўнг халқ таълими мудирига юзланиб, бу боғча мудираларини зудлик билан ишдан бўшатишни буюради:\n“Аризасини олинг, иккаласини ҳам аризасини олинг. Эй, мен сенга айтганман, мана бу ерни краска қилдириб, расмга олиб жўнат деганманми? Нега жўнатмадинг? Қайси тварь келиб, қўлингни тишлаб кетди сани? Нимага жўнатмадинг а, э, сен. Бор йўқол иккаланг ҳам, бор йўқол! Менга қаранг, бир соат ичида буйруғини чиқариб, мени қўлимга берасиз. У пенсияга чиққанми, янги боғчами, фарқи йўқ, бугун обориб қўйинг”, деб буйруқ беради ҳоким.\nАбдурашид Мамиров мажлисга ўз ўрнига ўринбосарини юборган педагогика коллежи директорини ҳам сенлаб, ҳақорат қилади:\n“Ўринбосарингни жўнатадиган бўлиб қолибсанми, а, педколлеж? Эй ифлос, манавуни нимага жўнатяпсан, сен, ифлос. Кимсан сен, кимсан сен? Қани 15 минут олдин келиб, бу ерда ўтирмагинчи, ким бўлишингдан қатъий назар”, дейди ҳоким.\n"Бу ҳоким ўтказган қарийб бир соатлик йиғилишнинг 6 минутидаги сўкиниш, холос", дейди аудиоёзувни Озодликка йўллаган маҳаллий мулозим.\nОзодлик бу масалага муносабат олиш учун Бўз тумани ҳокими Абдурашид Мамиров билан боғланишга бир неча бор ҳаракат қилди. Лекин, ҳоким Озодлик қўнғироқларига жавоб бермади.\nТуман ҳокимлигининг ўзини таништирмаган мулозими, ҳақиқатан ҳам 11 декабрь куни эрталаб, ҳокимлик биносида мажлис бўлгани ва унда шахсан ҳокимнинг ўзи Абдурашид Мамиров иштирок этганини тасдиқлади, лекин мажлисда қандай гаплар бўлганидан бехабар эканлигини айтди.\nҲоким койиган ва ишдан олишни буюрган боғча мудираларининг кейинги тақдири ҳақида Озодликда ҳозирча маълумот йўқ.\nБўз туманидаги маҳаллий ташкилотлардан яна бирининг исми сир қолишини сўраган мулозими Абдурашид Мамировни "маданият ва хушмуомаладан анча узоқ раҳбар" деб ҳисоблашини айтади:\n“Бу одам ҳоким мансабини том маънодаги зўравон эканлигини тамсил этувчи шахс экан. Президент сиёсатини халққа ёмон кўрсатадиган раҳбар экан. На одамлар билан муомала, на маданият, на ахлоқ бор. Ёшу қари, эркагу аёл демасдан оғзига келган ифлос сўзлар билан сўкаверади. Мен унинг халқдан узоқ одам эканлигига битта мисол айтаман. Чамаси бир ой бўлди, ҳокимликда мажлис бўлаётганди. Шунда бир маҳалланинг икки-уч нафар оқсоқоли, ўрнидан туриб, бизда жаноза бор, рухсат берсангиз, деб ҳокимдан ижозат сўради. Шунда ҳоким, “ўтиринг, ўлик туровради, менинг ўликлар билан ишим йўқ, тириклар билан ишлагани келганман”, деб рухсат бермади. Бундай одамдан бошқа нима ҳам кутиш мумкин”, деди маҳаллий мулозим.\nЖорий йилнинг 7 апрель куни Бўз тумани ҳокими Абдурашид Мамиров йиғилишда ҳам Ер ресурслари ва давлат кадастри бўлими бошлиғи Улуғбек Фармоновни ҳақорат қилиб, ўз ходимларига калтаклатгани ҳақида Озодлик хабар берган эди.\nАбдурашид Мамировнинг асли касби ўқитувчи бўлиб, аввал Андижон вилояти ўрта махсус, касб-ҳунар таълими бошқармаси бошлиғи бўлиб ишлаган.\nМамиров жорий йилнинг 22 февраль куни Бўз тумани ҳокими этиб тайинланган.\nСўконғич ва муштумзўр ҳокимлар жазосиз қолмоқда\nМирзиёевнинг ушбу чиқишидан бир ой вақт ўтсада, мактаб директорларини қаторасига териб, уларни ҳақоратли сўзлар билан бирма-бир дўппослаган Сирдарё вилояти Сайхунобод тумани ҳокими Носиржон Эгамбердиев, Улуғнор тумани ҳокимининг юрак хуружидан ўлиш даражасида ҳақоратлагани иддао қилинган Андижон вилоят ҳокими Шуҳрат Абдураҳмонов, пахта теримига кам одам чиқарган раҳбарларни 45 минут давомида 126 марта уятли сўз билан ҳақоратлаган Паркент тумани ҳокимига ҳам ҳануз бирор чора кўрилгани йўқ.\nБиргина Андижон шаҳар ҳокими Дилмурод Раҳматуллаевнинг мажлис қатнашчиларини ҳақорат қилгани юзасидан Андижон вилоят прокурори Музаффар Эгамбердиев шаҳар ҳокимлигига "тақдимнома" юборган. Бу тақдимнома 43 яшар Дилмурод Раҳматуллаевнинг 16 октябрь кунги мажлисда коллеж ўқитувчиларини “шакал”, “тварь”, “ҳайвон”, “эшшак” деб ҳақорат қилгани матбуотга тарқагани ортидан юборилгани айтилмоқда.


Депутатлар Ўзбекистон Республикаси Олий Мажлиси Қонунчилик палатасининг 2016 йилдаги фаолияти якунларини ва жамият ҳаётининг турли соҳаларида амалга оширилаётган ислоҳотларни чуқурлаштиришга қаратилган бир қатор қонун лойиҳаларини кўриб чиқдилар.\nПарламент қуйи палатаси мажлисининг кун тартибига киритилган масалалар олдиндан сиёсий партиялар фракциялари ва Ўзбекистон Экологик ҳаракати депутатлар гуруҳининг мажлисларида муҳокама қилинган эди.\nПарламент қуйи палатаси аъзолари ўз ишларини Ўзбекистон Республикаси Олий Мажлиси Қонунчилик палатасининг 2016 йилдаги фаолияти якунларини муҳокама қилишдан бошладилар. Палатанинг ҳисобот давридаги фаолияти танқидий баҳоланди, депутатларнинг қонун ижодкорлиги ва парламент назорати каби муҳим йўналишлардаги фаолиятини янада такомиллаштиришга доир чора-тадбирлар белгиланди.\nЎтган йилда мамлакатимиз ижтимоий-сиёсий ва социал-иқтисодий ҳаётини ҳуқуқий жиҳатдан таъминлашга қаратилган бир қатор қонунлар қабул қилинганлиги таъкидланди. Хусусан, “Парламент назорати тўғрисида”ги, “Бухгалтерия ҳисоби тўғрисида”ги, “Ёшларга оид давлат сиёсати тўғрисида”ги, “Ички ишлар органлари тўғрисида”ги, “Ҳайвонот дунёсини муҳофаза қилиш ва ундан фойдаланиш тўғрисида”ги, “Ўсимлик дунёсини муҳофаза қилиш ва ундан фойдаланиш тўғрисида”ги, “Меҳнатни муҳофаза қилиш тўғрисида”ги, “Кексалар, ногиронлар ва аҳолининг бошқа ижтимоий эҳтиёжманд тоифаларига ижтимоий хизматлар тўғрисида”ги, “Коррупцияга қарши курашиш тўғрисида”ги ва бошқа қонунлар қабул қилинди.\nНазоратга оид ваколатларни амалга ошириш юзасидан муайян ишлар бажарилди. Ҳокимият ижро этувчи тармоғи вакилларининг, шу жумладан вазирликлар, давлат қўмиталари, идоралар ва маҳаллий давлат ҳокимияти органлари бир қатор раҳбарларининг бажарилган ишлари ва истиқболга мўлжалланган режалари тўғрисидаги ахборотининг эшитувлари ўтказилди.\nДепутатлар Ўзбекистон Республикаси Президенти Шавкат Мирзиёев 2016 йил 14 декабрда Олий Мажлис палаталарининг қўшма мажлисида ҳамда Вазирлар Маҳкамасининг мамлакатимизни 2016 йилда ижтимоий-иқтисодий ривожлантиришнинг асосий якунлари ва 2017 йилга мўлжалланган иқтисодий дастурнинг энг муҳим устувор йўналишларига бағишланган кенгайтирилган мажлисида белгилаб берган вазифаларни амалга ошириш келгусида Қонунчилик палатасининг жорий фаолиятида устувор йўналиш бўлишини таъкидладилар. Танқидий таҳлил, қатъий тартиб-интизом ва шахсий жавобгарлик депутатлар корпуси фаолиятининг асосий принциплари бўлади. Шунингдек ишларнинг ҳолатини шахсан ўрганиш ва аҳолининг зарурий эҳтиёжларини ҳал қилишда амалий ёрдам кўрсатиш мақсадида депутатларнинг жойлардаги фаолиятига алоҳида эътибор қаратилади.\nПарламент қуйи палатаси депутатлари ўз ишларини “Ўзбекистон Республикасининг Маъмурий жавобгарлик тўғрисидаги кодексига ўзгартиш ва қўшимчалар киритиш ҳақида”ги қонун лойиҳасини биринчи ўқишда муҳокама қилиш билан давом эттирдилар.\nДепутатлар таъкидлаганларидек, қонун лойиҳаси Ўзбекистон Республикасида тадбиркорлик фаолиятининг жадал ривожланишини таъминлаш, хусусий мулкни ҳар томонлама ҳимоя қилиш ва ишбилармонлик муҳитини сифат жиҳатидан яхшилашга доир комплекс чора-тадбирлар дастурини ижро этиш мақсадида ишлаб чиқилган.\nУшбу қонун лойиҳасида Ўзбекистон Республикасининг маъмурий жавобгарлик тўғрисидаги кодексига давлат органларининг иш юритувида бўлган айрим маъмурий ҳуқуқбузарликлар тўғрисидаги ишларнинг кўриб чиқилишини судлар ваколатига ўтказишни назарда тутувчи ўзгартиш ва қўшимчалар киритилмоқда. Ушбу қонун лойиҳасининг қабул қилиниши тадбиркорлик субъектларининг манфаатлари ва ҳуқуқларини ҳимоя қилишда суд ҳокимиятининг ролини оширишга, маъмурий ишларнинг ушбу тоифаларини кўриб чиқиш чоғида беғаразлик ва холисликни таъминлашга хизмат қилади.\nШундан сўнг депутатлар эътиборига “Банкротлик тўғрисида”ги Ўзбекистон Республикаси Қонунига ўзгартишлар киритишни назарда тутувчи қонун лойиҳаси биринчи ўқишда тақдим этилди. Қайд этилганидек, ҳозирги вақтда банкротлик тўғрисидаги ишда келишмовчиликларни кўриб чиқиш натижалари юзасидан хўжалик судининг апелляция инстанцияси чиқарган қарорлар кассация ва назорат тартибида қайта кўриб чиқилмайди. Бу эса, ўз навбатида, кредиторлар ва қарздорларнинг юқори турувчи инстанцияларга судларнинг қарори устидан шикоят қилиш борасидаги ҳуқуқларини чеклайди. Ушбу қонун лойиҳасининг қабул қилиниши мазкур чекловни бартараф этиш имконини беради ҳамда кредитор ва қарздорларга ўз ҳуқуқ ва манфаатларини ҳимоя қилишда кўпроқ эркинлик беради. Муҳокамадан сўнг депутатлар қонун лойиҳаларини биринчи ўқишда қабул қилдилар.\nКўришлар сони: 16042


Имтиёз эмас, билим учун кураш бўлсин – Fikrat.uz\nИмтиёз эмас, билим учун кураш бўлсин\n16:11 / 18.06.2020 03.09.2020 33764 0\nЖорий йилда қуйидаги тоифадаги абитуриентлар учун алоҳида давлат гранти асосида квота белгиланибди: ногиронлиги бўлган шахслар учун – 2068, ҳарбий қўмондонлик тавсияномаси бўлган шахслар – 928, Ҳарбийларнинг фарзандлари учун – 2068, ички ишлар органлари ходимларининг фарзандлари учун – 551, Меҳрибонлик уйи тарбияланувчилари учун – 1035, ижтимоий кам таъминланган тоифадаги хотин-қизлар учун – 940, Сўх туманида яшовчи битирувчиларга – 500 ўрин ажратилибди. Имтиёзли шартларда давлат гранти асосида жами 8694та ўрин ажратилмоқда (ўтган йили қарийб 5 мингта эди).\nУшбу рўйхат билан танишиб, қишлоқ шароитида моддий шароити тўкис бўлмаган, таълим тизими ҳаминқадар такомилига етказилган муҳитда ўқиётган, шунинг баробарида мол-ҳолга, рўзғорга қарашиб, йўл-йўлакай олий таълим олиш истагида имтиҳонга тайёргарлик кўраётган абитуриентларга ичим ачиди, рости.\nИшонмасангиз бориб кўринг: кўча чангитиб юрган, бекорчихўжа йигит-қизларни топа олармикансиз? Қишлоқда ҳамманинг ўз иши, вазифаси бор. Шаҳар болалари каби турфа тўгаракларга қатнаша олмайди, тил ўрганиш, нисбатан сифатли таълим, тезкор интернет уларга орзу бўлиб қолмоқда. Буни, яъни жойлардаги шароитни таълим соҳаси мутасаддилари билмайдиларми?\nАввал абитуриентлар зулфиячилар ва армиячилар топширмайдиган йўналишларга ҳужжат топширишга ҳаракат қилишса, ажабланардик. Чунки бундай имтиёзга эга бўлганлар, албатта, талаба бўларди. Бошқалар эса кейинги йил имтиҳонларини кутарди. Энди бу рўйхат тобора узунлашди. Ўз билимидан бошқа суянадиган таянчи бўлмаган абитуриентларнинг давлат грантида ўқиш орзуси эса…\nҚолаверса, оддий мантиққа эътибор қаратишни истардим, яъни фарзандини контракт асосида ўқитиш камбағал оила аъзоларининг қўлидан келмаслиги аниқ. Имтиёзлилар рўйхатидаги ҳарбийлар ва ички ишлар ходимларининг фарзандларига чинакамига “Қуёш кулибди”.\nМенинг фикримча, олий ўқув юртига кириш борасидаги имтиёзлар рўйхатида имконияти чекланганлар ва болалар уйлари тарбияланувчилар бўлгани маъқул. Қолган ҳамма абитуриентларга мутлақо тенг шароит ва тенг имкониятларни таъминлаш зарур. Шунда ҳаммаси адолатли бўлади, ёш авлод соҳа мутасаддиларидан қалбан рози бўлади. Токи фарзандларимиз имтиёзлар учун эмас, тўлақонли ва мукаммал илм учун рақобат қилсинлар, ҳалол курашсинлар.\nИзоҳ қолдиринг Имтиёз эмас, билим учун кураш бўлсин\n14:49 / 09.03.2020 04.09.2020 29675 0\nБугун 5 сентябрь, шанба.\n7:51 / 05.09.2020 22.09.2020 25238 0\n20:23 / 15.11.2020 15.11.2020 24047 0\n15:52 / 27.09.2020 29.10.2020 27419 0\n16:26 / 25.09.2020 25.09.2020 22744 0\n21:17 / 02.05.2020 05.09.2020 25382 0


ЎзА - Депутатлар ғаллани эркин нархларда сотиш тизимини яратишни таклиф қилди\nДепутатлар ғаллани эркин нархларда сотиш тизимини яратишни таклиф қилди\nОлий Мажлис Қонунчилик палатасидаги ЎзЛиДеП фракциясининг навбатдаги йиғилишида жамият ҳаётининг турли соҳаларида амалга оширилаётган ислоҳотларни чуқурлаштиришга қаратилган бир қатор масалалар кўриб чиқилди.\nДастлаб Қонунчилик палатаси Аграр ва сув хўжалиги масалалари қўмитаси раиси Тўлқин Эшназаровнинг фермер хўжаликларини иқтисодий жиҳатдан қўллаб-қувватлаш ва ғалла маҳсулотлари етиштириш самарадорлигини ошириш тўғрисидаги ахбороти тингланди.\nЎтган ҳафтада Ўзбекистон фермер, деҳқон хўжаликлари ва томорқа ер эгалари кенгашининг Раёсати мамлакат парламентига ғалла етиштирувчи фермер хўжаликларининг молиявий барқарорлигини таъминлаш юзасидан Мурожаатнома йўллади.\nМурожаатномада қайд этилишича, ўтган йилларда фермер хўжаликлари томонидан етиштирилган ғалла бозор нархларига нисбатан паст қийматда харид қилиб келинган. Оқибатда фермерларнинг ҳосилдорликни ошириш ва ғалла етиштириш ҳажмини кўпайтиришга қизиқиши сусайган, чунки манфаатдорлик йўқ. Шу билан бирга, арзон уннинг катта қисми амалда аҳолининг тегишли қатламларига етиб бормасдан, бозор нархларида сотиб келинган. Бу эса, ўз навбатида, донни қайта ишлаш корхоналари ва савдо ташкилотларида суиистеъмол қилиш ҳолатлари, яъни фермер, ишлаб чиқарувчи, истеъмол қилувчи ўртасидаги муносабатларда коррупцияни келтириб чиқарган.\nЙиғилишда депутатлар ғалла етиштираётган фермер ва деҳқонларнинг моддий манфаатдорлигини ошириш, яъни уларнинг меҳнатига яраша даромад олишини таъминлаш, шу орқали ғалла етиштириш ҳажмини кўпайтириш, нархларни эркинлаштириш каби масалалар бўйича ўз фикр-мулоҳазаларини билдирди.\nОлий Мажлис Қонунчилик палатасидаги Ўзбекистон Халқ демократик партияси фракцияси йиғилишида ҳам шу масала атрофлича муҳокама қилинди.\nФракция аъзоси Турсунпўлат Норбоевнинг фермер хўжаликларини иқтисодий жиҳатдан қўллаб-қувватлаш ва ғалла етиштириш самарадорлигини ошириш тўғрисидаги маълумотида таъкидланганидек, бир қатор дон корхоналари фермер хўжаликларидан қабул қилган ғалла учун ҳисоб-китобни якунига етказа олмаяпти. Бунинг сабаби дон корхоналари буғдойни бозор нархида харид қилиб, қайта ишлашдан тайёрланган уннинг 1 килосини 1400 сўмдан, яъни ҳукумат томонидан белгилаб қўйилган қатъий нархда сотаётгани билан изоҳланмоқда.\nЎзбекистон фермер, деҳқон хўжаликлари ва томорқа ер эгалари кенгаши Раёсати Мурожаатномасида ҳам фермерларни янада қўллаб-қувватлашда амалий ёрдам сўралган.\nМурожаатномада кўтарилган масалаларни ўрганиш мақсадида депутатларнинг аҳоли, деҳқон ва фермерлар, мутахассислар билан ўтказган учрашувларида бир қатор муаммолар кўтарилган. Хусусан, дон корхоналари ун маҳсулотларини ишлаб чиқаришда бозор иқтисодиёти механизмларини йўлга қўймагани маълум бўлди. Бу эса фермер хўжаликлари ва бошқа қишлоқ хўжалиги маҳсулоти етиштирувчиларда ҳақли эътирозларни келтириб чиқармоқда. Бухоро вилоятидаги “Когондонмаҳсулотлари” АЖда 50 килограмм ун 87500 сўмдан сотилмоқда. Лекин вилоятдаги хусусий дўконларда, хусусан, Когон туманида 50 килограмм ун 121-125 минг сўмдан, Қоровулбозор туманида 130-135 минг сўмдан сотилмоқда.\nФракция аъзоси Шуҳрат Турсунбоевнинг таъкидлашича, Тошкент вилоятида январь-август ойларида 31 минг долларлик ун маҳсулоти импорт қилинган бўлиб, улар асосан Қозоғистондан олиб келинган. Импорт қилинган олий навли ун чакана нархда Бўка тумани бозорида 3500 сўмдан, Паркент ва Тошкент туманларида 3000 сўмдан, Ангрен шаҳрида 5000 сўмдан, Чирчиқ шаҳрида 4000 сўмдан сотилмоқда.\nШунингдек, бир дона қолипли нон 600 грамм бўлиши ва унинг нархи 1200 сўм этиб белгиланган бўлса-да, жойларда ўтказилган ўрганишлар давомида бир дона қолипли нон 450-500 граммда белгиланган нархдан юқори сотилаётгани аниқланган. Хусусан, Бухоро вилоятида 500 граммли қолипли нон 1200, 1500 сўмдан, Қоракўл ва Олот туманларида 1750 сўмдан сотилиш ҳолатлари кузатилган.\nТадбирда мамлакатимизда ғаллага харид нархи белгилаш амалиётидан босқичма-босқич воз кечиб, бозорда шаклланган талаб ва таклиф асосида эркин нархларда сотиш тизимини яратиш кераклиги алоҳида қайд этилди.\nШундан келиб чиқиб, фракция аъзолари жойлардаги ушбу вазиятга ўз муносабатини билдирди. Депутатлар аҳолини ижтимоий ҳимоя қилиш мақсадида давлат томонидан ун ва нон махсулотлари арзон нархда етказиб берилиши белгиланган бўлса-да, ижтимой ҳимояланган аҳоли қатламига ҳар доим ҳам ун маҳсулотлари ўз вақтида етказиб берилмаётганини таъкидлади. Фракция аъзолари фермер хўжаликларида ғалла етиштириш учун талаб этиладиган ёқилғи-мойлаш маҳсулотлари, минерал ўғитлар, ўсимликларни ҳимоя қилиш воситалари ва бошқа ресурсларни етказиб беришни бозор механизмларига ўтказиш орқали ушбу тизимни тубдан такомиллаштириш мақсадга мувофиқ, деб ҳисоблайди. Ғалла, ун ва ноннинг нархи эркинлаштирилиши жараёнида Вазирлар Маҳкамаси томонидан аҳолининг ижтимоий эҳтиёжманд қатламларини ҳимоялашга қаратилган зарур чораларни кўриш масаласига алоҳида эътибор қаратилиши керак.\nТадбирда бир қатор қонун лойиҳалари ҳам кўриб чиқилди. Хусусан, “Ўзбекистон Республикаси Солиқ кодексининг 2111-моддасига ўзгартиш киритиш тўғрисида”ги қонун лойиҳасида қўшилган қиймат солиғи ставкасини 20 фоиздан 15 фоизга пастайтиришни назарда тутувчи ўзгартиш киритилмоқда.\nФракция аъзоларининг қайд этишича, мазкур қонуннинг қабул қилиниши ишлаб чиқаришни ривожлантириш, ишбилармонлар учун солиқ юкини пасайтириш ҳамда рақобатбардошликни янада оширишга кўмаклашади.\nЙиғилишда кўриб чиқилган масалалар бўйича тегишли қарорлар қабул қилинди.


Гамбияда қирол бўлиш истагини билдирган президент сайловларда мағлубиятга учради\n10:10 / 03.12.2016\nГамбия президенти Яҳё Жамме давлат раҳбари сайловларида мағлуб бўлгани ва истеъфога чиқишга розилиги ҳақида маълум қилди. У мамлакатни 22 йил бошқариб, охир-оқибат қирол бўлиш нияти борлиги ҳақида маълум қилганди, деб хабар беради BBC.\nЖамме ўз вазифасини топшириш ва ўтиш даврида янги сайланган президент Адам Бэрроуга ёрдам беришга тайёрлигини билдирди. BBC’нинг таъкидлашича, бу иш амалга ошадиган бўлса, Гамбия тарихида биринчи маротаба ҳукуматни тинч йўл билан бериш ҳолати амалга ошади.\nЭслатиб ўтамиз Гамбиядаги президентлик сайловлари 1 декабрь куни ўтказилди. Унда 51 ёшли Бэрооу 45,5 фоиз овоз олган бўлса, Жамме сайловчиларнинг 36,7 фоиз овозини тўплади.\nМаълумот учун, Яҳё Жамме Гамбияда 1994 йилда ҳарбий тўнтариш оқибатида ҳукумат тепасига келган. У 1996 йилда мамлакат президенти бўлиб, бир неча бор қайта сайланган. Аввалроқ, Жамме давлатни “миллиард йил” бошқариш истагида эканини маълум қилганди. 2010 йилда эса қирол бўлиш ниятини билдирган.\nЯнги сайланган президент Адам Бэрроу эса Гамбияда 1965 йилда туғилган бўлиб, 2000 йилларда Лондонга кўчиб ўтиб, у ерда қўриқчи бўлиб ишлаган. Бэрроу 2006 йилда мамлакатга қайтиб келиб, ўзининг риэлторлик агентлигини ташкил қилган.\nсайлов Гамбия Яҳё Жамме


Андижон давлат университетида ота-оналар мажлисига келган аёл 4-қаватдан тушиб кетди – Газета.uz\n28 ёшли аёл Андижон давлат университетига талабанинг оила аъзоси сифатида ота-оналар мажлисига келган. Шунда у бинонинг 4 қаватида уяли алоқа телефон аппаратидан фойдаланиб, эҳтиётсизлиги оқибатида таъмирланётган зиналардан юрган ва пастга йиқилган. Бош прокуратура ҳолат юзасидан жиноят иши қўзғатди.\nНа русском языке Lotinchada 5 декабр 2021, 13:19 Жамият\n4 декабрь куни 28 ёшли аёл Андижон давлат университети 4 қаватидан тушиб кетди. Бош прокуратура матбуот хизмати ушбу ҳолат юзасидан жиноят иши қўзғатилганлигини маълум қилди.\nҚайд этилишича, аёл университетга ушбу олийгоҳнинг 2-босқич талабаси оила аъзоси сифатида ота-оналар мажлисига келган.\nМажлис таъмирлаш ишлари амалга оширилаётган «Тарих» факультетининг биносида бўлиб ўтган. Шунда у бинонинг 4 қаватида уяли алоқа телефон аппаратидан фойдаланиб, эҳтиётсизлиги оқибатида тузатилаётган зиналардан юрган. Ушбу зиналар тўсиқлар билан ўралмаганлиги сабабли зинапоядан пастга йиқилган ва оғир тан жароҳати олган.\nТекширув натижасида ушбу бинода таъмирлаш ишларини олиб бораётган «S.Haus» МЧЖ ишчилари томонидан зинапояларнинг тўсиқлари олиб ташланиб, қурилиш ишлари амалга оширилаётганлиги аниқланган.\nҲолат юзасидан «S.Haus» МЧЖ мансабдор шахсларига нисбатан Жиноят кодексининг 257-моддаси (Меҳнатни муҳофаза қилиш қоидаларини бузиш) билан жиноят иши қўзғатилган.\nҲозирда Андижон шахар ИИОФМБ ҳузуридаги Тергов бўлими томонидан тергов ҳаракатлари олиб борилмоқда.\nЭслатиб ўтамиз, бундан олдин Андижонда фуқаро уйида ўзини осиб қўйгани хабар берилганди.\nАндижонда фуқаро уйида ўзини осиб қўйди 3 декабр 2021, 18:10\n5 декабр 2021, 14:23\nБу уяли телефон бошга битган бало булди! Кучаларда куп холда курамиз. Айникса аёллар ва ёшлар йулда хам, йулни кесиб утаётганда хам, ва бошка уринсиз вактда хам кулогида телефон ёпишиб колган. Ахир, телефондан фойдаланиш маданияти, керакли гаплпшишни хам урни бор — ку?! Баъзи бир Араб ва Исроил давлатларида агар кучада автомашина телефонда гаплашиб турган холда пиёдани улим холига келса, жаноза укилмас экан! Бу давлатларда бу ходиса “уз жонига суикасд килган“ хукми чикарилар экан. Бизнинг юртда хам шу конун кабул килинса, телефонга алокадор улим холати балки йук булар?!


АҚШ Хитойдаги "ғалати шовқин"дан қўрқмоқда\nАввалроқ Кубада америкалик дипломатларни ўз домига тортган касаллик тобора кучайиб бормоқда. Шу боис Америка ҳукумати ўз элчиларини хавф остига қўймаслик мақсадида уларни ўз ватанларига қайтаришга қарор қилди.\nГуанчжоудаги элчихонанинг ходимлари бир мунча вақт олдин уларга мунтазам ғалати товушлар эшитилаётгани ҳақида шикоят қила бошлашди. Ундан олдин эса айнан мана шундай ҳолат Кубада ҳам такрорланганди. Ўшанда 24 нафар америкалик бундай ҳолатни бошидан кечирганди. Уларни текшириш жараёнида жиддий мия шикастланишлари қайд этилганди.\nАмерика ҳукуматининг таъкидлашича, ходимларининг мия фаолиятига катта зарар етказаётган янги қурол ишлатилмоқда, бу эса мия ҳужайраларига салбий таъсир қилмоқда.\nШифокорларнинг маълум қилишича, миянинг бундай шикастланиши унга кучли таъсир кўрсатгандагина содир бўладиган ҳолат. Ҳозирда барча элчиларнинг соғлиғини текшириш мақсадида уларнинг олдига махсус гуруҳлар жўнатилмоқда.


Январь–июнь ойлари давомида 219 657 нафар фуқаро меҳнат миграциясидан қайтиб келган. Уларнинг 122 805 нафари Россиядан, 63 636 нафари Қозоғистондан, 7 144 нафар Туркиядан ва 3376 нафар Жанубий Кореядан ҳамда 22 697 нафари бошқа чет давлатлардан қайтган.\nБугун, 27 июль куни АОКАда ўтказилган брифингда Бандлик ва меҳнат муносабатлари вазирлиги матбуот котиби Раҳимжон Маҳкамов меҳнат бозоридаги таҳлиллар билан таништирди.\nВазирлик расмийсининг таъкидлашича, карантин чекловлари натижасида хорижий давлатлардаги иш жойларига кета олмаган 500 мингга яқин фуқаронинг 76,2 минг нафарига бандликни таъминлаш хизматлари кўрсатилган.\n«Уларнинг 68,7 минги жамоат ишларига жалб этилди ва иш ҳақи тўлови учун 21,8 миллиард сўм Жамоат ишлари жағмармаси ҳисобидан молиялаштириб берилди. Шунингдек, Бандликка кўмаклашиш жамғармасидан субсидиялар ажратиш орқали 4 мингга яқин фуқаро шахсий томорқаларида ва 2,5 мингдан ортиқ фуқаро эса кооперативларга аъзо сифатида бириктирилиб, уларнинг бандлиги таъминланди.\nМаълумотга кўра, пойтахт ва Тошкент вилояти ҳудудидаги қурилиш ташкилотларига республиканинг бошқа ҳудудларидан қурилиш соҳасида ишлаш истагида бўлган, асосан, хорижга ишлаш учун кета олмаган 4,5 минг ўзбекистонлик вахта усулида ишга жойлаштирилган.\nШунингдек, брифингда январь–июнь ойлари давомида 219 657 нафар фуқаро меҳнат миграциясидан қайтиб келгани, уларнинг 122 805 нафари Россиядан, 63 636 нафари Қозоғистондан, 7 144 нафар Туркиядан ва 3376 нафар Жанубий Кореядан ҳамда 22 697 нафари бошқа чет давлатлардан қайтгани маълум қилинди.\n«Хориждан қайтиб келган фуқароларнинг 201,4 минг нафари уйма-уй юриб ўрганилди ва уларнинг 100,6 минг нафарининг (50 фоиз) бандлиги таъминланди», деди вазирлик матбуот котиби.\nЎзбекистон ОТМларидаги бўш хона ва иншоотлар талабаларга бепул ажратилади


Ўзбекистонда 2016 йилдан “Устюрт” газ-кимё мажмуаси ўз фаолиятини бошлаши режалаштирилмоқда\n10:57 / 24.10.2015\nЎзбекистон кимё саноати ривожланишда давом этмоқда. Ўзбекистон ва Жанубий Корея ҳамкорлигида яратилаётган 4 млрд долларлик “Устюрт” газ-кимё мажмуаси 2016 йилдан ўз фаолиятини бошлаши режалаштирилмоқда. Бу мажмуада полиэтилен ва полипропилен ишлаб чиқарилади. Мажмуа қурилиши 2012 йилда бошланган эди.\nҚўшма корхона Ўзбекистон учун катта фойда келтириши айтилмоқда. Корхонада полиэтилен ва полипропилендан ташқари, йилига 4,5 млрд куб метр табиий газ қайта ишланади. Полиэтилен ва полипропилен хомашёси юмшоқ пластмассадан саноат ва истеъмол маҳсулотлари олиш ва уларни МДҲ, Европа ва Шимолий Африка давлатларига экспорт қилиш имконини беради.\nЎзбекистонлик олимлар мунтазам равишда эсклюзив ва импорт маҳсулотлар ўрнини босувчи кимёвий маҳсулотлар ишлаб чиқиш устида иш олиб бормоқдалар. Бундай маҳсулотлар сирасига сувни тозаловчи таблеткалар ва автомобиль йўлларининг музлашига қарши реагентларни мисол қилиб келтириш мумкин.


Малакавий танловдан ўтган 12 та инвесторга Қорақалпоғистонда қуввати 100 МВт бўлган шамол электр станциясини қуриш ва ишлатиш учун тендер танлови бўйича ўз таклифларини тақдим этиш учун Таклиф сўровномалари юборилди.\nЎзбекистон ҳукумати электр энергиясига бўлган ўсиб бораётган эҳтиёжни қондириш ва миллий даражада белгиланган барқарор ривожланиш мақсадларига эришиш учун 2030 йилга қадар 3 ГВт гача шамол энергияси қувватини ривожлантириш стратегиясини амалга оширмоқда. Ушбу ташаббус доирасида мамлакат ҳукумати Европа тикланиш ва тараққиёт банкининг кўмаги билан давлат-хусусий шериклик доирасида қуввати 1 ГВт гача бўлган шамол энергетикаси лойиҳаларини ривожлантириш дастурини бошлади.\nУшбу Дастур доирасида Қорақалпоғистон Республикасининг Қораўзак туманида жойлашган шамол электр станцияси учун мустақил электр ишлаб чиқарувчини танлаш бўйича тендер амалга оширилмоқда.\nШу билан бирга, шамол энергетикасининг умумий қуввати 300 МВт бўлган катта ҳажмдаги лойиҳани ишлаб чиқиш режалаштирилган бўлиб, шундан қолган 200 МВт қувватни ишлаб чиқариш учун ҳам тендер шартлари ташкил этилади.\nЭнергетика вазирлигининг расмий веб-сайтида Лойиҳа тўғрисида эълон қилинганидан сўнг, Тендер коммиссиясига 70 та ариза келиб тушди ва уларнинг рўйхати 2020 йил 20 май куни эълон қилинди.\n2021 йил 10 мартида лойиҳа учун малакали шартлардан ўтган иштирокчиларнинг 12 та инвестор рўйхати эълон қилинди, лойиҳани амалга ошириш гуруҳи бугун 22 майда ушбу 12 та компанияга таклифлар сўрови юборилди:


“Ватан ҳимояси муқаддас бурч” мавзусида давра суҳбати. | Toshkent farmatsevtika instituti\nYangiliklarInstitut yangiliklari“Ватан ҳимояси муқаддас бурч” мавзусида давра суҳбати.\n“Ватан ҳимояси муқаддас бурч” мавзусида давра суҳбати.\n18.01.2016, 09:33 Institut yangiliklari 2122\n2016 йил 16 январь куни институт 112-аудиториясида 14 январь – “Ватан ҳимоячилари куни”га бағишлаб “Ватан ҳимояси муқаддас бурч” мавзусида давра суҳбати ташкил этилди. Тадбирда “Мураббийлар” кенгаши раиси М.А.Ходжаева ҳамда саноат фармацияси факультети 3 курс талабалари иштирок этди.\n“Мураббийлар” кенгаши раиси М.А.Ходжаева мавзу юзасидан қизиқарли маъруза қилди. Хусусан, Ватанни ҳимоя қилиш, жон фидо қилиш мардлик эканлиги, Ватан-ягонадир, Ватан биттадир, деган ғояни шу мўътабар заминимизда яшаётган ҳар бир инсон ўзининг ҳаётий эҳтиёжига айлантириши кераклиги тўғрисида тўхталиб ўтди.


Сувда ивимайди – Ўзбекистонда тошдан олинадиган ноёб қоғоз оммалашмоқда\nСаноат 27 март 2021 288\nТошдан олинадиган қоғознинг афзалликлари ҳақида гап борганда, энг аввало бир тонна маҳсулотни ишлаб чиқиш учун 1 та дарахт ёки 1 грамм ҳам сув ишлатилмаслигини айтиш жоиз. Аммо бу ҳам ҳали ҳаммаси эмас.\nЎзбекистонда сўнгги вақтларда тошдан (мармар ишлаб чиқаришдан қолган майда тошлардан) олинадиган ноёб қоғоз тобора оммалашмоқда.\n"Бир тонна маҳсуллот ишлаб чиқариш учун битта ҳам дарахт кесилмайди, бир грамм ҳам сув ишлатилмайди. Тош (80%) ва полимерлар(20%)дан фойдаланилади. Шу билан бирга, целлюлоза қоғоздан сифат жиҳатдан фарқи жуда катта бўлади. Сабаби, тошдан ишлаб чиқарилган қоғоз сувда ивимайди, йиртилмайди, жуда мустаҳкам ва яроқлилик муддати ҳам анча узоқ", – ноёб қоғознинг афзалликлари ҳақидаги саволга Fergana stone paper Ўзбекистон-Хитой қўшма корхонаси раҳбари ўринбосари Жасур Ниёзов худди шундай жавоб беради.\nТошдан олинадиган қоғоздаги ёзувлар узоқ вақт давомида сақланади (ўчмайди) ва у аллергик реациялар келтириб чиқармайди. Бундан ташқари, қоғозга сув остида ҳам ёзса бўлади.\nТан нархи ҳам оддий қоғозга нисбатан бир неча баробар арзон.\nБундай қоғоз полиграфия ишларида, экспорт маҳсулотларини қадоқлашда фойдаланишда, гулқоғозлар ишлаб чиқаришда жуда қўл келади. Қолаверса, маҳсулот учун хом-ашё ўзимизда, Ўзбекистонда жуда кўп - 100% маҳаллий маҳсулот, дейди фахр билан суҳбатдош.\nАлбатта, суҳбатдошнинг фахрланишига сабаб бор. Фарғонадаги тошдан қоғоз ишлаб чиқарадиган ушбу корхона МДҲ майдонида ягона бўлгани учун, бугунги кунда бу заводга Россия, Тожикистон, Қозоғистон, Канададан катта қизиқиш билдирилмоқда.\nКорхонадаги ишлаб-чиқариш Хитойдан олиб келинган ноёб технологиялар асосида йўлга қўйилган. Бу ерда йилига 9 минг тонна қоғоз ишлаб чиқарилади.\nМаълумот учун: жаҳон қоғоз саноатининг эҳтиёжлари учун ҳар йили 1 000 000 квадрат км дан ортиқ ўрмон кесилади. Таққослаш учун, Мисрнинг майдони 1010 000 км². Бунга улкан энергия харажатлари ва заҳарли чиқиндиларни қўшинг ва биз улкан углерод изига эга бўламиз. Шу боис, тошдан олинадиган қоғозга келажак учун амалга ошириладиган энг яхши инвестиция сифатида қараш лозим.


Sony’нинг саккиз ядроли Snapdragon 630 ва Android 8.0 Oreo’ли смартфони «қўлга тушди» - Terabayt.Uz\nGFXBench бенчмарки япониялик ишлаб чиқарувчининг кодли номи H4133 бўлган смартфонини фош этди. Кузатувчиларнинг фикрича, Sony бу қурилмани Mobile World Congress (MWC) 2018 тадбирида тақдим этмоқчи, деб ёзади GizmoChina.\nМазкур бенчмаркда ўтказилган тест намойиш этган маълумотларга кўра, телефоннинг дисплейи диагоналига 5,2 дюймни ташкил этади. Экран Full HD сифатига эга – 1920×1080 пикселли. Унинг асосий камераси 21 мегапикселли бўлиб, чақноқ билан жиҳозланган. Селфи-камерага эса 8 мегапикселли сенсор ўрнатилган.\nСмартфоннинг «юраги» сифатида Qualcomm Snapdragon 630 процессори кўрсатилган. У 2,2 ГГц такт частотасида ишловчи саккизта ARM Cortex-A53 ядросини ҳамда Adreno 508 график контроллерини ўз ичига олади. Унинг X12 LTE русумли уяли модеми 600 Мбит/с.гача тезликда маълумотлар алмашиш қувватига эга.\nSony’нинг ушбу гаджети 3 гигабайт тезкор хотира ҳамда 32 гигабайт ички флеш-хотира билан жиҳозланган. Бенчмарк маълумотларига кўра, унга NFC микрочипи ҳам ўрнатилган. Смартфоннинг дастурий платформаси сифатида Android операцион тизимининг сўнгги – 8.0 Oreo талқини танланган.\nШу тариқа, мазкур хусусиятларига кўра бу ўртача тоифадаги смартфон бўлади.\nЎҚИНГ: Sony’нинг янги флагмани Galaxy S9 ва iPhone X «кушандаси» бўлиши мумкин (+видео)\n#Sony #андроид смартфон #бенчмарк #тест #хабарлар


31 декабр куни Ўзбекистонда кутилаётган об-ҳаво маълумоти\n10:55 / 30.12.2021\nГидрометеорология хизмати маркази эртага, 31 декабр куни қандай об-ҳаво кутилаётганини маълум қилди.\nТошкент шаҳри. Ҳаво ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 0-2 даража, кундузи 11-13 даража илиқ бўлади.\nБухоро ва Навоий вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2 даража совуқ-3 даража илиқ, кундузи 10-15 даража илиқ бўлади.\nТошкент, Сирдарё, Самарқанд ва Жиззах вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража илиқ, баъзи жойларда 2 даража совуққача, кундузи 10-15 даража илиқ бўлади.\nҚашқадарё ва Сурхондарё вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража, кундузи 12-17 даража илиқ бўлади.\nРеспубликанинг тоғли ҳудудлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 3-8 даража совуқ, кундузи 2-7 даража илиқ бўлади.


Она ва ҳаёт мазмуни - XABARDOR.UZ\nОна ва ҳаёт мазмуни\n— Сиз мендан норози эдингиз. Мени танқид қилмаслигингиз учун сиздан узоқроқда юрардим. Ўша йиллари ўзимга ишончим кам эди ва сизнинг танқидларингизга муҳтож эмасдим.\n— Нега ўзингга ишончинг кам эди? Ўша пайтларда отанг билан ҳар куни ярим тунгача дўконда ишлардик. Сен бемалол ўқишинг учун. Менга неча марта қўнғироқ қилганинг ва керакли нарсаларни келтириб беришимни сўраганинг эсингдами? Қоғоз-қаламлар. Элни эслайсанми? Ичимлик магазинидаги. Юзи тилинган-чи.\n— Ҳа, албатта эслайман, ойи. Бурни тепасида тиртиғи бор эди.\n— Ҳа, Эл телефонни кўтарар ва бутун дўконни бошига кўтариб бақирарди: «Бу шаҳзода! Шаҳзода қўнғироқ қиляпти! Шаҳзоданинг ўзи келиб олиб кетса бўлмайдими шу қаламларини!». У шунчаки ҳасад қиларди: унга ота-онаси ҳеч қачон ҳеч нарса олиб беришмаган. Мен унга эътибор бермасдим. Лекин у тўғри айтганди: мен сени худди шаҳзодалардек вояга етказдим. Сен қачон қўнғироқ қилма, кундузими, кечасими, харидор кўп бўлса ҳам отангни ёлғиз ўзини дўконга ташлардим ва қўшни кўчадаги Меншнинг магазинига чопардим. Сенга марка керак бўлиб қоларди. Дафтар, сиёҳ сўрардинг. Кейин эса ручка. Бутун эгни-бошинг сиёҳ бўлиб кетарди. Эсингдами, шаҳзода? Қанақа танқид?\n— Ойи, мана сиз билан гаплаша бошладик. Келинг, бир-биримизни айбламайлик. Бир-биримизни тушунишга ҳаракат қилайлик. Айтайлик, сиз мени танқид қилаётганингизни ҳис қилардим. Биламан, бошқаларга мен ҳақимда яхши гапларни гапиргансиз. Мен билан мақтангансиз. Лекин ҳеч қачон менинг ўзимга бундай демагансиз. Юзма-юз туриб мени мақтамагансиз.\n— Игвин, ўша пайтларда сен билан гаплашиш осон эмасди. Нафақат менга, балки ҳаммага. Сен ҳамма нарсани билардинг. Ҳамма нарсани ўқирдинг. Сенга бир гапни айтмоқчиман, Игвин. Менга сендан ҳам кўра қийин бўлган. Биринчидан, сен ҳам менга ҳеч қачон яхши сўз айтмагансан. Мен овқатлар пишириб берардим. Сен йигирма йил мен тайёрлаган овқатларни единг. Пиширган овқатларим ширин бўларди. Буни қаердан биламан? Чунки овқатни қолдирмасдан, ҳаммасини ердинг. Лекин бирор марта ҳам пиширган овқатим ширин эканлигини айтмагансан. Тўғрими? Ҳеч бўлмаса бир марта шу ҳақда айтганмисан?\nМен жим бўлиб қолдим ва уятдан бошим эгилди.\nMazmunliroq narsa yozselarche,barcha maqolelarno uqiman,lekin bunaqa saviyasiz maqola chiqarmasela maqsadga muvofiq bulardi,lekin kuplab qiziqarli maqolelarni miriqib uqiyman\nBu maqolani tushunish uchun yurak kerak !!! Xasadli aql emas !!!\nSizni tushunmadim... Bu maqolani tushunish uchun sizga, mehr yoki yurak yetishmayotgandir...


Абитуриентлар учун қулайлик: энди ОТМларда рўйхатдан ўтганлар сонини онлайн кўриш имконияти яратилди - zarnews.uz\nАбитуриентлар учун қулайлик: энди ОТМларда рўйхатдан ўтганлар сонини онлайн кўриш имконияти яратилди\nВазирлар Маҳкамаси ҳузуридаги Давлат тест маркази томонидан ОТМларда рўйхатдан ўтган абитуриентлар сонини онлайн кўриш имконияти яратилди. Бунинг учун абитуриентлар qabul.dtm.uz манзили орқали кузатишлари мумкин.\nЎзР Вазирлар Маҳкамаси ҳузуридаги Давлат тест маркази томонидан qabul.dtm.uz манзилида абитуриентлардан тушган аризалар сонини йўналишлар ҳамда тиллар кесимида онлайн кўриш имконини берувчи сайт ишга туширилди.\nБунда абитуриент ОТМда йўналишни танлаганидан кейин қуйидаги маълумотларга эга бўлиши мумкин:\n- Қабул режаси;\n- Биринчи йўналиш сифатида танлаганлар сони;\n- Иккинчи йўналиш сифатида танлаганлар сони;\n- Учинчи йўналиш сифатида танлаганлар сони;\n- Биринчи сифатида танлаганлар бўйича танлов кўрсаткичи.


Инфантино: Россияни ЖЧ-2018’дан маҳрум қилиш муаммони ечишга ёрдам бермайди\n20:00 / 19.12.2016\nФИФА президенти Жанни Инфантино Россиядан 2018 йилги жаҳон чемпионатини ўтказиш ҳуқуқини тортиб олиш ёки жаҳон биринчилигини бойкот қилиш муаммони ечишга ёрдам бермаслигини айтиб ўтди. Амалдорнинг таъкидлашича, Россиядаги ЖЧда допингга қарши текширувлар ФИФА томонидан ўтказилади. У ўзининг допингга қарши тизимига эгадир.\n«Биз ишқибозларга ўз мажбуриятларимизни самимий ва тўғри адо этаётганимизга кўрсатиб беришимиз лозим. Биз очиқлик ва шаффофликни таъминлаймиз. Росияда ҳам, Қатарда ҳам футболни яхши кўрадиган инсонлар яшайди. Бойкот ва четлатишлар эса муаммони ҳал қилишда кўмак бермайди. Агар муаммо бўлса, биз у билан тўқнашиб, ундан ўтишимиз ҳамда олдинга қараб ҳаракат қилишимиз лозим.\nФИФА дунё допинг полицияси эмас. Бу футбол бўйича халқаро бошқарув органидир. Бизнинг тартиб-интизом қўмиталаримиз Маклареннинг ҳисоботида футболга алоқадор барча жойни жиддий ўрганиб чиқишади.\nЧоралар қўллаш керак бўлса улар қабул қилинади. ФИФА ўзининг допингга қарши тизимига эга. 2010 ва 2014 йиллардаги жаҳон чемпионатларида текширувлар турнир ташкилотчилари томонидан ўтказилмади. Россияда буни ФИФА амалга оширади», - дея Инфантинонинг сўзларини келтиради Spiegel.\n09:56 / 25.09.2018\n08:23 / 25.09.2018\n01:41 / 25.09.2018


Давлат ва ҳуқуқ ҳақида умумий тушунча\nДавлат ва ҳуқуқнинг келиб чиқиши тугрисидаги масала кўп асрлар давомида кўплаб мутафаккир файласуфлар, ҳуқуқшунослар, тарихчиларни уйлантириб келган. Давлат ва ҳуқуқни келиб чиқиши ҳақида турли хил назариялар мавжуд. Булар қуйидагилардир:\n1. Теологик назария – бу назария давлат ва ҳуқуқнинг келиб чиқишини илк бор тушунтириб берган назариялардан бири бўлиб, уни Худонинг иродаси билан боглайди, яъни бутун хокимият, ердаги барча тартиботлар илохий куч томонидан яратилган деган қоидани илгари сурган. Бу назария қадимда пайдо бўлган ва ўрта асрларда кенг тарқалган. Бу назария Қадимги Хитой, Миср, Бобил, Хиндистон ва бошқа давлатларда ривожланган эди.\n2. Патриархал назария – тарафдорлари давлат катталашиб кетган оиладан бевосита келиб чиққан, монарх хокимияти эса гуё оиланинг барча аъзоларига рахбарлик қиладиган отадан мерос бўлиб утган деб хисоблайдилар.Ушбу назария Юнонистонда (Қадимги Гретсияда) пайдо бўлган ва Афлотун ҳамда Арасту асарларида асослаб берилган. ХВИИ асрларда инглиз олими Филмернинг «Патриарх» асарида ривожлантирилган. Муаллиф Инжилга асосланиб Одам атонинг хокимиятни Худодан олиб, унинг катта угли – патриархга, у эса узининг авлодлари бўлган қиролларга берганлигини исботлашга уринган.\n3. Шартномавий назария – анча кейинги даврга ХВИИ-ХВИИИ асрларга оид назариядир. Голландияда бу назарияниГротсий ва Спиноза, Англияда Локк ва Гоббис, Франтсияда Руссо ва Россияда А.Н.Радишев ривожлантирган. Уларнинг фикрича, хокимият халққа тегишли бўлиб, халқ уни монархга берган. Агар монарх хокимиятни суистеъмол қилса, халқ кузғолон кутаришга ва монархни тахтдан ағдаришги хақли бўлади.\n4. Зурлик назарияси – Ушбу назария ХИХ асрда дунёга келган. Унинг асосий намоёндалари Л.Гумплович, К.Каутский, Е.Дюринг ва бошқалардир.Улар давлатни вужудга келишини фақат ҳарбий, сиёсий омиллар, бир қабила томонидан бошқа қабилани босиб олиши билан боғлайди. Давлат ғолибнинг хокимиятини мустаҳкамлаш учун тузулади дейдилар.\n5. Ирригатсия назарияси – бу назарияга кура, давлатнинг келиб чиқиши, уларнинг илк шакллари Шарқда улкан ирригатсия иншоатларни қуриш ва улардан фойдаланиш билан боғлик. Ушбу назария немис олими Виттфогелнинг «Шарқ истебдоди» асарида ифодалаб берилган.\n6. Психологик назария – бу назария намоёндалари давлатнинг келиб чиқиш сабабларини инсон психикаси хусусиятлари, биопсихик инстинкт сингарилар билан изохлашадилар. Таниқли рус олими Л.И.Петражинтский уз қарашларида гуё инсон психикасига хос бўлган «атоқли шахслар»га итоат этиш, буйсуниш ва мойилликдан келиб чиқган.\n7. Марксистик (синфий) назария – бу назария намоёндалари К.Маркс, Ф.Енгелс ва В.И.Ленинлардир. Уларнинг фикрича, давлат иқтисодий сабаблар – ижтимоий мехнат тақсимоти, қушимча махсулот ва хусусий мулкнинг пайдо бўлиши ва жамиятнинг қарама-қарши синфларга булиниб кетиши сабабли келиб чиққан, деб қарайди.\nУшбу жараёнларнинг объектив натижалари давлат узининг махсус бошқариш ва бостириш воситалари билан ана шу синфларнинг курашини бостириб туради. Бунда давлат ҳукмрон синф манфаатларини ҳимоя қилади. В.И.Ленин давлатни синфларни келтириш органи эмас, балки синфий ҳукмронлик органи, бир синф бошқа синфни бостириш қуроли, бир синфни бошқа синф устидан ҳукмронлигини таъминлаш машинаси деб хисоблаган.


Азиз Раметов атрофидаги шов-шувларга ойдинлик ва Саида Раметованинг ҳеч кимга айтмаган яна бир сири (видео) - Darakchi\nАзиз Раметов атрофидаги шов-шувларга ойдинлик ва Саида Раметованинг ҳеч кимга айтмаган яна бир сири (видео)\nМАДАНИЯТ 19.03.2022, 15:05\nТеглар: Видео, Саида Раметова, Азиз Раметов\nЎзбек кино оламида алоҳида ўрнига эга, халқимизга “қайнона” образи билан севимли бўлган Саида Раметова хонадонида меҳмон бўлдик. Бироз аввал оғир касалликка чалиниб, уни енгиб ўтган, яқинда эса ўғли Азиз Раметовни уйлантирган ва орадан ҳеч қанча вақт ўтмай катта ўғлидан эгизак набиралар кўрганидан боши осмонда актриса бугун бахтли кунлардан сармаст. Суҳбат давомида шов-шувларга бой тўй тафсилотлари, оила ва актриса билан боғлиқ бошқа саволларга ойдинлик киритдик.\nСизни кетма-кет қувончли кунларингиз билан табриклаймиз. Янги келин ва эгизак неваралар қутлуғ бўлсин!\n— Аввало, катта раҳмат. Ҳаммангизга кетма-кет, қўшалоқ, қувончли кунлар насиб қилсин. Биласизми, мен аввалдан эгизак набираларим бўлишини ният қилардим. Чунки бизнинг ҳам, катта келиним Шоҳистанинг ҳам, турмуш ўртоғим Жумадулла Раметовнинг ҳам авлодларида эгизаклар бор-да. Ўзимда фақат ўғил фарзандлар бўлгани учун, Яратгандан доим кўп қиз набиралар сўраганман. Қизлар барибир бошқача-да. Шукрки, келиним куни кеча Фотима-Зуҳра набираларимни дунёга келтирди. Ҳеч қаерда айтилмаган бир сирни айтаман. Келиним ҳомиладорлигининг биринчи ойлари бироз ҳадиксирадик. Сабаби келиним қирқ ёшга яқинлашиб қолган-да, уч фарзанднинг онаси, туғруқ қийин кечишидан чўчидик. Лекин шифокоримиз барака топсин, кўнглимизни кўтарди. Мана, бир зумда бир эмас, икки чақалоқни қўлимга тутқазди. Эндиликда катта фарзандим Улуғбекнинг беш нафар боласи бор.\nКўпчилик сизни йигирма йиллик қайнона эканингиздан бехабар…\n— Шундай экан! (ҳайратланиб кулади) Чиндан ҳам, мен катта ўғлимни уйлантирганимга йигирма йил бўлиб қолди. Энг катта набирам ўн тўққиз ёшда, у университетда ўқийди. Катта келинимдан ҳам қайнона бўлиб жуда катта нарсаларни талаб қилмайман. Ҳамма нарса меъёрида бўлса яхши-да! У аслида ўзимдан ҳам чаққон, тиним билмайди. Йигирма йил ичида балки шунинг учун ҳам ҳеч сен-менга бормаганмиз. Эркинлик бериш билан биргаликда келиним ишга чиқишидан аввал “Тозаликда гап катта, ҳаммасига улгурсангиз ишланг. Эр, қайнота-қайнонанинг кўнглини олиш, фарзанд тарбияси ҳам бор” деб эслатганман. Ўзим ҳам энди турмуш қурган пайтимда ҳам уй иши, ҳам санъатни эплашга ҳаракат қилардим. Ҳозир шулар ҳақида ўйласам, ўзимга қойил қолиб кетаман. Кўпчиликнинг айтишича, ҳозир Дилноза Кубаевага қараб, менинг ёшлигимни эслашар экан. Аёллар агар ўз ишларини яхши кўриб, дангасаликдан қочишмаса, ҳамма нарсага улгуриш мумкин.\nЯнги келинингиз Шаҳлохонни анчадан буён танир экансиз, обдон синовингиздан ўтганларми, дейман?\n— Мен зебигардонларни, чиройли безакли кўйлаклар кийишни жуда яхши кўраман. Келинимнинг иши ҳам мана шу зебигардонлар, безаклар билан боғлиқ. Буни қарангки, ўзи катта келиним Шоҳиста ҳам чиройли либослар тикади. Мана шундай қилиб аввалига улар биргаликда ишлаб юришди. Азиз ҳам уларнинг ишларини реклама қилиб ёрдам беришни бошлади. Мана шу давр ичида биз бир-биримизни озми-кўпми ўргандик.\nБиласиз, халқимиз миш-мишни яхши кўради. Одамлар орасида “Азиз Раметов онасининг кўнглига қараб уйланди” деган гаплар ҳам йўқ эмас.\n— Агар Азиз менинг кўнглимга қараб уйланадиган йигит бўлганида 33 ёшгача уйланмай юрмасди. Тўғри, келинга, аввало, мен оғиз солдим. “Мана шу қиз ўзининг одоби, меҳрибонлиги билан менга ёқяпти” деб катта келинимга айтганимда, у ҳам гапларимни тасдиқлади. Буни қарангки, ҳамма оила аъзоларимиз бир овоздан бу қизни мақташди, унга қарши ҳеч ким ёмон фикрда бўлмади. Кейин секингина Азизнинг ёнидан ўтдим. Азиз кулганча “Ҳазиллашяпсизми, ойи”, деб кулиб ҳам қўйганди. Орадан кўп вақт ўтмай эса “Совчиликка боринг, ойи”, деб қолди. Ҳайрон бўлиб, келиннинг кимлигини сўрасам, Шаҳлохон ҳақида айтиб қолди. Шундай қилиб Сурхондарёга қараб совчилик учун йўл олдик. Биласизми, миш-мишларга келсак, одамлар доим гапирган. Бир пайтлар мен билан Жумадулла Раметовни ҳам “булар ҳали ажрашиб кетади” дея гап тарқатишган эди. Улар орасида биз қолиб, ўзи ажрашиб кетганлар ҳам кўп. Баъзилар “Артистларнинг оиласи узоққа бормайди” дея тез-тез гапиришади. Аммо оилани асраб қолиш масаласи бунга қарамайди. Нима бўлган тақдирда ҳам оилани сақлаб қолишга уриниш керак. Икки инсоннинг ўртасида ҳамма нарса ўтади. Сабр қилсангиз, ёмон кунлар ортда қолади.\nТақдир сизни бахтли кунлар билан тақдирлашдан аввал синовлари билан ҳам сийлади… Бугун эса дардни енгган аёллар қаторидасиз…\n— Тўғри, Яратган мени синади. Шу билан бирга, мени қийин кунлардан олиб ўтди ҳам. Касалликка чалинганимни Туркияда билган эдим. Шунга қарамай даволаниш учун яна Ўзбекистонга қайтдим. Ўзимизнинг шифокорларга ихлос қўйганман. Шифохонада ётганимда бир нарсага эътиборимни қаратдим. У ердаги шифокорлар ҳаммага бир хилда муомала қилишди. Фақат менга, актриса бўлганим учунгина яхши муносабатда бўлишяпти деб ўйласам, бошқаларга ҳам меҳр билан қарашаётган экан. Касал инсон худди ёш боладай меҳрга чанқоқ туради. Кўзлари жовдираб ҳаммага умид билан қарайди. Ҳозир бу кунлардан ўтиб олдим, аҳволим яхши. Менга тез-тез дардга йўлиққан аёллар қўнғироқ қилиб, “Сиздан куч оляпмиз. Мотивация беряпсиз” деб ҳам гапиришади. Илоҳим, ҳамма дардли инсонлар шифо топишсин. Ва мен каби кетма-кет бахтли онларга етиб юришсин!\nМоҳигул ДИЁРХЎЖАЕВА суҳбатлашди\n“Даракчи” газетаси, 12-сон, 2022 йил, 24 март


Рўйхатни энди бошқа бренд бошқармоқда - Terabayt.Uz\nРўйхатни энди бошқа бренд бошқармоқда\nТест учун энг машҳур иловалардан бирининг ихтирочилари Android-смартфонларнинг ишлаш самарадорлиги бўйича янги рейтинг рўйхатини эълон қилди. Таъкидлаш жоизки, сентябр ойи учун тузилган ушбу рейтингда ҳеч ким кутмаган бренд тепага чиқиб олганига гувоҳ бўлиш мумкин.\nБу гал рўйхатни Asus ROG Phone бошқармоқда. У кучайтирилган Snapdragon 845’да ишлайди. Ушбу чип илғор совутиш тизимига эга. Ундан кейин Xiaomi Black Shark ўйин смартфони жой олди, у оддий Snapdragon 845 чипи ва совутиш тизимига эга бўлиб, бир неча ойдан буён рўйхат бошини ҳеч кимга бермай келаётган эди.\nЎйин смартфонларининг рўйхат тепасида туришидан ҳайратланмаса ҳам бўлади. Чунки улар шунинг учун махсус яратилган. Аммо, энг долзарб флагман деб аталаётган Samsung Galaxy Note9’нинг еттинчи ўриндан жой олганини ҳақиқий маънода ҳайратланарли деса бўлади.\nЎҚИНГ:AnTuTu’да энг кучли, аммо арзон флагман – Xiaomi Pocophone F1’ни синаб кўришди! («жонли» видео)\nУни ҳатто, OnePlus 6 ҳам осонгина қувиб ўтди ва учунчи ўринни эгаллади. Бунга сабаб эса, OnePlus 6 моделининг ичи ҳақиқий маънода флагманчасида бўлганидир. Топ даражадаги процессор Snapdragon 845 ва 6 ёки 8 ГБ тезкор хотира. microSD Картасини қўшиш мумкин эмас, шу боис фақат ички хотираси 64, 128 ёки 256 ГБ бўлганларини топиш мумкин.\nБешинчи ўринни iPhone X’нинг нусхасига айланган Xiaomi Mi 8 олди. Ушбу қурилма 6,21-дюймли дисплейга эга, формати 2248x1080 пикселли. Шунингдек, смартфон Qualcomm Snapdragon 845 чипи билан жиҳозланган бўлиб, хотира сиғими 6 ГБ ва батарея сиғими 3400 мАч.\nКучли ўнликка ASUS ZenFone 5Z ҳам кирди. Янги мобил платформаси Qualcomm Snapdragon 845 базасида ишлайди, ҳатто сунъий интеллекти ҳам бор. Экрани катта, қўш камераси флагманчасига. Шундай кучли аппарат бўлгани билан, ZenFone 5Z ўзининг арзон нархи билан ҳамманинг эътиборини ўзига тортмоқда.\nЎҚИНГ:Apple яна AnTuTu’да мутлақ рекорд ўрнатди – бу гал iPhone XS Max!\nMi Mix 2S эса тўққизинчи ўринни эгаллаб, компания раҳбариятини яна бир бор хурсанд қилди. Чунки, ушбу ҳавас уйғотадиган ўнлик “клубида” Xiaomi’дан яна бир модел борда. Қурилма қиммат Snapdragon 845 процессорида ишлайди. Қолаверса, қурилма оптик зумли асосий қўш камера билан жиҳозланган, аккумулятор сиғими 3400 мАч.\nРейтинг рўйхатини Xiaomi’нинг яна бир модели Pocophone F1 тўлдириб турибди. Ушбу смартфон 6,18-дюймли қирқмаси бор экранга эга. Чип эса Snapdragon 845 бўлиб, у 2,8 ГГц частотасида ишлайди. Асосий қўш камера 12+5 мегапикселга эга ва селфи учун ҳам 20 мегапикселли камераси бор.\nХуллас, сентябр ойи рейтинггида шубҳасиз ўйин смартфонлари лидерлик қилмоқда. Шундай экан, агар ҳақиқатан ҳам кучли смартфон харид қилмоқчи бўлсангиз, айнан шундай аппаратларни мўлжал қилинг. Бундан ташқари, рўйхатда охирги икки ўринни эгаллаган икки моделга – “қария” Mi Mix 2S ҳамда “арзон” Pocophone F1’га эътибор қаратинг. Нархи арзон, лекин бозордаги энг кучли смартфонлар ўнлигига киради.\nАйтиш керакки, кучлилар рўйхатига кирувчи флагманларни тақдим этган компанияларнинг аксарият моделлардаги смартфонлари Ўзбекистонда ҳам сотилмоқда. Terashop.uz интернет-дўконимизда Xiaomi ва Meizu, шунингдек, келаси ойнинг етакчиси бўлиши кутилаётган Huawei ҳамда, барча учун оммабоп Samsung смартфонларини онлайн харид қилиш имкони бор.\nЎҚИНГ:AnTuTu рейтинги: Android-смартфонларнинг янги рекордчисини қарши олинг!\n#кучли ўнлик #OnePlus 6 #Asus ROG Phone #AnTuTu рейтинги


Қамчиқ довонидан 19.1 км ли темир йўл туннели ўтказилмоқда\n10:48 / 06.08.2015\nАнгрен-Поп йўналиши бўйича қурилаётган электрлашган темир йўли участкасида 19.1 км ли туннель қурилади. Бу ҳақда “Ўзбекистон темир йўллари” АЖ матбуот хизмати хабар бермоқда.\nАйтилишича, туннелнинг лойиҳалаштирилиши энг замонавий тажрибага асосланиб, ўз ичига хавфсизлик йўлакларини, галереяларни, вентиляцион хоналар ва муҳандислик коммуникацияларини олади. Жаҳон тунелларининг мураккаб конструкцияси рейтингида ушбу туннель 8-ўринни, туннель ичидаги темир йўл қопламаси узунлиги бўйича 13-ўринни эгаллайди.\nТаъкидланишича, янги пўлат магистраль яқин келажакда Марказий Осиёни Хитой билан боғлашга ва транзит соҳасида имкониятларни очиб беришга хизмат қилади.\nҚурилишга 4 250 мутахассис ва 720 техника воситаси жалб қилинган. Бугунги кунда амалга оширилган ишлар ҳажми 43 млн кубометрни, бурғулаш ва портлатиш ишлари 16.3 млн кубометрни ташкил қилди. 285 сув қувури ва 6 йўл ўтказгич, 13 темир йўл кўприги, “Орзу” вокзали, Кўл, Темирйўлобод, Қўшминор темир йўл станциялари қуриб битирилди. Ангрендан туннелнинг ғарбий киришигача ҳамда шарқий киришдан Попгача бўлган йўл участкаси электрлаштирилди.\nЛойиҳа “Ўзбекистон темир йўллари” АЖ томонидан 2013 йил июлидан бошлаб амалга оширилмоқда.


Ўзбекистон: Тошкент Исломий молиялаш марказига айланадими? - BBC News O'zbek\nФото муаллифлик ҳуқуқи Alisher\nТошкентда ўтган анжуманда Канада, Покистон, БАА, Қувайт, Хитой, Россия, Қозоғистон, Қирғизистон, Тожикистондан келган делегатлар иштирок этди. Ўзбекистондан Молия вазирлиги ва Марказий банк масъуллари билан бирга тадбиркорлар ҳамда мутхассислар қатнашди.\nТадбир ташкилотчиларидан Бирлашган Араб Амирлигининг Al Huda ислом банкчилиги ва иқтисодиёти маркази бошқарувчи директори Муҳаммад Зубайр Муғал Ўзбекистонда Исломий молиянинг ривожланиши учун катта салоҳият борлигини айтган.\nУнинг анжуманда таъкидлашича, олиб борилган тадқиқотлар натижасида Ўзбекистон аҳолисининг 30 фоизи исломий бўлмаганлиги учун банкка омонат қўйиш хизматларидан фойдаланмайди.\nИслом Тараққиёт Банки Тошкентга кредит ажратади\n10 миллиард доллардан ортиқ маблағ аҳолида сақланмоқда. Уларни жалб қилиш учун Исломий банк ва молиялаш тизимини йўлга қўйиш ва қонунчилик асослари яратилиши керак.\nФорум иштирокчилари Ўзбекистондаги 33 миллиондан ортиқ аҳолининг 80 фоиздан кўпроғи мусулмон эканлиги Тошкентнинг минтақада Исломий молиялаш маркази бўлишига асос бўлишини айтган.\nИсломий молиялаш тизимини тўлиқ ишга тушириш, стандартларни жорий қилишга йиллар керак бўлиши айтилган.\nЎзбекистонга қўшни Қозоғистон, Тожикистон ва Қирғизистондан келган вакиллар ўзларининг давлатларида бу борада қонунчилик қабул қилингани, аммо тизим тўлиқ ишга тушиш учун қонун ости меъёрларни ишлаб чиқиш вақт олаётганини билдирган.\nЎзбекистонда эса бу борада ҳали сезиларли ҳаракатлар қилинмаётгани айтилади.\n2018 йилнинг май ойида Молия вазирлиги ташаббуси билан Ўзбекистонда Республикасида ислом банк иши ва молияси инфратузилмасини яратиш бўйича Президент қарори лойиҳаси Ягона интерактив давлат хизматлари порталида муҳокамага қўйилди.\nБироқ кейинчалик ушбу қарор лойиҳасининг тақдири нима бўлганлиги тўғрисида жамоатчиликка ахборот берилмади.\nАйни дамда порталда ушбу лойиҳа олиб ташланган.\n"Ҳукумат томонидан Исломий молиялаш тизимига ҳуқуқ асосларни яратиш бўйича етарли ҳаракат қилинмаяпти. Форумда иштирок этган Молия вазирлиги ва Марказий Банк ходимлари ҳам бу борада йиғилганларга қониқарли маълумот бермади", дейди форум иштирокчиларидан бири.\nАйни дамда Ўзбекистонда Ислом Тараққиёт Банки Ўзбекистон ҳукумати билан ҳамкорликда молиялаш лойиҳаларини олиб бормоқда.\nИслом Тараққиёт Банки гуруҳига кирувчи Хусусий секторни ривожлантириш бўйича Ислом корпорацияси эса Ўзбекистондаги кичик бизнес вакилларини қўллаб қувватламоқда.\nКорпорация шу вақтга қадар Ўзбекистондаги кичик бизнес эгаларига 270 миллион доллардан ортиқ сармоя ётқизганини маълум қилган.\n"Ислом тараққиёт банкининг бу корпорацияси Ўзбекистондаги банклар билан ҳамкорликда ишлайди. Масалан мен Хитойдан бизнесим учун ускуна сотиб олмоқчи бўлсам, корпорациянинг Ўзбекистондаги ваколатхонаси бирорта ўзбек банкига ускунанинг пули ва банк хизматлари учун маблағ ўтказиб беради. Ўзбекистондаги банк Хитойдаги ускунани ўз номига сотиб олади ва устига корпорациянинг фойдасини қўйиб менга бир неча йилда қарзни узадиган қилиб сотади", дейди Ислом тарққиёт банкининг кичик бизнесни қўллаб-қувватлаш корпорациясидан пул олган тошкентлик.\nБундан ташқари яқинда Ўзбекистон ва БАА билан ҳамкорликда ташкил қилинган Sheikh Ahmed Bin Obeid Al Maktoum (SABOAM) халқаро инвестицион компанияси ҳам Ўзбекистонга сармоя киритиш режаларини маълум қилган.\nШиркат энг камида 5 миллион долларлик лойиҳаларни молиялаштириши мумкин.\nШунингдек, Тошкентда ўтган форумда Ўзбекистонда Исломий шарт-шароитлар асосида ишловчи "Ўзаро" суғурта компанияси ташкил қилингани ҳам маълум бўлган.


Мангулик манзили (Муслим Магомаев) | www.ziyouz.uz\nБош саҳифа Илм ва фанСанъатМангулик манзили (Муслим Магомаев)\nЧоп этилган 29.09.2018 06.03.2018 МуаллифZiyouz.uz\nҲар бир овоз соҳиби, ҳар бир истеъдод эгасининг Худо томонидан белгилаб берилган маълум бир вақт манзили бор. Ундан бир қадам ҳам нари ўтиб бўлмайди.\nЖаҳон мусиқа санъати ва маданияти ҳақида сўз кетганда биз кўплаб ноёб овоз соҳиблари, композиторлар, моҳир чолғучилар, эстрада хонандалари, опера жанрининг ижрочилари номларини фахр билан тилга оламиз. Табиийки, уларнинг жаҳон маданияти ва санъатида тутган ўрни, қолдирган маданий мероси, тақдири, кечмишлари, орзу-ўйлари, интилишлари, қўйинг-чи, руҳий олами билан боғлиқ неки бўлса, барчаси ҳақида билгимиз келади. Бироқ инсонни билиш, уни англаш жуда мураккаб. Айниқса, уни яқиндан танимасанг, суҳбатидан баҳраманд бўлмасанг… бундай пайтда у ҳақида ёзиб қолдирилган баъзи маълумотларгагина таянасан, холос.\nЎз даврининг машҳур опера хонандаси Муслим Магомаев шуҳрат қозонган пайтларда биз анча ёш бўлганмиз. Биздан ёши катталар у ҳақида ёниб-жўшиб гапиришар, бола бўлганимиз боис, уларнинг фикрлари бизга унчалик қизиқ эмасди. Йиллар ўтиб, мусиқа олами, қўшиқчилик санъати, бу санъат бўстонида ўчмас из қолдирган санъаткорлар ҳаёти ҳақида қоғоз қоралашга эҳтиёж сезилганда, гарчи ўзимиз кўрмаган ва билмаган бўлсак-да, машҳур кишилар ижоди турфа хил олами билан оҳанграбодек ўзига тортаверар экан.\n1942 йилнинг 17 августида Боку шаҳрида Магомет (русча ифодаси, асли Муҳаммад) ва Ойша Магомаевлар хонадонида дунёга келган гўдакка Муслим деб исм қўйишди. Бу оила санъаткорлар оиласи бўлиб, Муслимнинг отаси рассом, онаси эса – театр актрисаси эди. Унинг ота томонидан бобоси Абдул Муслим Муҳаммад машҳур композитор, Озарбайжон филармониясида ишлар, миллий мусиқа санъатининг атоқли намояндаларидан бири эди. Ёш Муслим болалигиданоқ санъатнинг ҳайратангиз дунёсига ошно бўлиб вояга етди. Ўша пайтлардаёқ Карузо, Руффо, Шаляпин каби буюк опера ижрочилари санъати намуналарини тинглаб камол топди.\nХалқда “сут билан кирган, жон билан чиқади”, “суяк суради”, “қонида бор”, деган нақл ва иборалар бежиз айтилмас экан. Зеро, Муслим Магомаев қонида ота-боболарининг қони оқар, у ўз ҳаётини, қисматини санъатсиз тасаввур эта олмасди. Унинг отаси иккинчи жаҳон урушида ғалабага икки кун қолганда Берлин остоналарида ҳалок бўлган, онаси асосан Вишний Волочёк шаҳридаги театрда хизмат қилар, шу боис Муслимнинг тарбияси билан асосан амакиси Жамом Магомаев шуғулланар эди. Ёш Муслим консерватория қошида очилган мусиқа мактабида ўқиб юрган кезларидаёқ Боку Консерваториясининг профессори, виолончел сози мутахассиси В.Ц.Аншелевичнинг назарига тушади. У Муслимга мусиқа назариясидан сабоқ бериш билан бирга овоз созлашни, уни тўғри ишлата билиш сир-асрорларини қунт билан ўргатади. “Севилья сартароши” асаридаги Фигаро партиясини ижро эта бошлаганида Муслим Магомаев эндигина 15 ёшга тўлган ўспирин йигит эди. Ўшанда Боку шаҳридаги денгизчилар маданият уйида бўлган концертда Муслим ҳам иштирок этади. Бу унинг саҳнадаги илк чиқиши эди.\nМуслим Магомаев мусиқа мактабини тугатгач, Боку консерваториясининг вокал бўлимига ўқишга киради ва уни 1968 йилда тугатади. Унинг овози тиниқ, ёрқин, ўта жарангдор ва ширали эди. Масалан, рус халқ қўшиқлари, Ф.И.Шаляпиннинг “Питер бўйлаб” номли машҳур қўшиғи унинг ижросида юқори пардаларда жарангларди. Шунингдек, Ш. Гунонинг “Фауст” операсидан Мефистофель ариясини куйлаб, нафақат хонандалик, балки актёрлик маҳоратини ҳам тўла намоён этолди. “Соррентога қайтиш”, “Сўзланг, қизларжон”, “Гранада” ва бошқа бир қатор қўшиқлар ижроси эса унинг овози техник жиҳатдан мукаммал ва имкониятлари чексизлигини кўрсатди. Муслим Магомаев актёрлик санъатини ҳам яхши эгаллаганди. Ю.Энтиннинг мультфильмидаги Сишка ва Атаманша сингари қаҳрамонларга ва В.Ливановнинг “Бремен мусиқачилари” фильмидаги қаҳрамонларга у фавқулодда юксак маҳорат ила овоз берди. Шунингдек, актёрларга хос ўктам ташқи қиёфага, ўзига хос мимикага эга ижодкор эди. Башанг, кўркам, адл ва алп қомати, теран нигоҳлари билан томошабинларни ўзига мафтун этарди.\n1962 йили Кремль саройида Озарбайжон санъати кунларида якуний концерт томошаси бўлиб ўтади. Муслим Магомаевнинг ана шу томошадаги иштироки унинг бутун дунёга машҳур бўлиб кетишига сабаб бўлди десак, муболаға эмас. 1963 йилнинг 10 ноябрида П.И.Чайковский номидаги концерт залида унинг илк яккахон концерт дастури намойиш этилиб, мухлислар эътиборини қозонди. Шу йилдан бошлаб Озарбайжон опера ва балет театрининг солисти сифатида фаолият олиб боради. 1964-1965 йиллар орасида у ўз маҳоратини ва тажрибасини орттириш мақсадида Миландаги Ла Скала театрига қараб йўл олади.Ўша кезлари ниҳоятда машҳур бўлган “Соғинч”, “Севилья сартароши” асарларидаги қўшиқларни юксак даражада маҳорат билан ижро этади. 1966-1969 йилларда Париж шаҳридаги машҳур “Олимпия” театрида гастрол сафарини катта муваффақият билан ўтказади. Унинг ёрқин истеъдодини пайқаган “Олимпия” театрининг раҳбари Брюно Кокатрикс у билан бир йилга шартнома тузиш таклифини ўртага ташлайди. Аммо Муслим Магомаев давлат миқёсида ўтказиладиган байрам тадбирларида иштирок этиши ва бошқа мулоҳазаларга кўра бу таклифни рад этади.\n1969 йилда Сопот шаҳрида ўтказилган фестивалда у биринчи мукофотга лойиқ топилади. Унинг кўпмиллион нусхада “Олтин диск” грампластинкаси сотувга чиқарилади. Муслим Магомаевга хос кенг диапазонли баритон овоз энди бутун дунё бўйлаб тарала бошлайди. Кўпминг кишилик стадионларда ўтадиган концертлар, изи узилмас гастрол сафарлари, телевидение ва радиодаги мунтазам чиқишлар унинг номини янада машҳур қилиб юборади.\n1970-йиллар санъаткорнинг ижоди авж олган давр бўлди. Унинг концерт репертуаридан 600 дан ортиқ асарлар ўрин олган эди. Шунингдек, “Низомий”, “Муслим Магомаев куйлайди”, “Нотадаги Москва” фильмларида суратга тушади. 20 дан зиёд қўшиқларга, ўнлаб бадиий фильм ва саҳна асарларига куйлар басталайди. Эътиборли жиҳати шундаки, у қайси халқ тилида куйламасин, рус, итальян, олмон, озарбайжон тилларида қўшиқлар айтмасин, улардаги оҳангдорлик ва колоритни, жозибани, миллий хусусиятларни яхши англаб, ижрога сингдириб юборарди. Шу билан бирга нутқининг равонлиги, сўзларни дона-дона талаффуз қилиши, саҳнада ўзини тута билиш маданияти билан у жаҳон томошабинларининг меҳрини қозона олган эди. Муслим Магомаев умрининг сўнгги йилларини Москвада ўтказади. Катта опера ва балет театрининг машҳур хонандаси Тамара Синявскаяга уйланади. Мусиқадан ташқари, болалигиданоқ шуғулланиб келган машғулотлари – сурат чизиш, ҳайкалчалар ясашга берилади. 2007 йилда энг сўнгги “Хайр, Боку” (С.Есенин шеъри) қўшиғини ёзади.\n2008 йилнинг 25 октябри. Атоқли опера хонандаси, ёрқин овоз соҳиби, бетакрор ижодкор Муслим Магомаев ўзи “Худо томонидан белгилаб берилган маълум бир вақт манзили бор”, дея эътироф этганидек, юрак хасталиги туфайли 66 ёшида сўнгги манзил сари юз тутади.\n← Аввалги Аввалги Тээт Каллас. Анъанавий йиғилиш (ҳикоя)\nКейинги → Кейинги: Аҳмад Дониш (1827-1897)